Foto: Vladimir Stojaković | Trivićeva i Stanivuković u igri, SDS nije odlučio\nDejan Šajinović, Anja Matarugić 24.06.2020 19:00\nNaime, iz banjalučkog PDP-a u utorak je saopšteno da je njihov kandidat Draško Stanivuković, poslanik ove partije u Narodnoj skupštini RS, dok njegova partijska koleginica Jelena Trivić smatra da je i dalje u igri, a SDS kao druga opoziciona stranka još nije zauzeo stav o tom pitanju.\nIgor Crnadak, šef Izbornog štaba PDP-a, rekao je, nakon što je saopštio da je prijedlog PDP-a Banjaluka da kandidat za gradonačelnika bude Stanivuković, da će konačna odluka biti saopštena za nekoliko dana.\nDa će odluka biti donesena za nekoliko dana, kaže i Jelena Trivić, zamjenica predsjednika Kluba poslanika PDP-a u Narodnoj skupštini RS, koja ističe da je i dalje u igri za kandidata opozicije za gradonačelnika najvećeg grada u Republici Srpskoj.\n"Ja još smatram da sam u igri, ali nemojte imati sumnje da nećemo svi jedinstveno stati iza našeg kandidata ko god to na kraju bude. Lično nemam nikakvu zadršku ni rezervu. Nemam nikakav problem ako bude odluka da ja ne budem kandidat. Imamo slatke muke, važemo između dva dobra kandidata koja imaju realne šanse da ostvare pobjedu", rekla je Trivićeva za "Nezavisne".\nOna je istakla da je naslov koji su brojni mediji objavili u utorak na portalima izvučen iz konteksta, te da je Crnadak rekao da odluka još nije donesena jer se razmatraju još neka imena.\n"Jedno od tih imena sam ja. Definitivna odluka će biti saopštena veoma brzo i staćemo svi iza tog kandidata opozicije", rekla je ona. Rekla je i da ne vidi problem u tome što su neki mediji objavili da će kandidat biti ona, a drugi da će to biti Stanivuković.\n"Naša obaveza je da pokažemo zrelost i ne nasjedamo na spinove. Mediji imaju pravo da pišu, a na nama je da pokažemo da smo zreli i odgovorni", rekla je Trivićeva.\nS druge strane, Aleksandar Petković, odbornik SDS-a u Skupštini grada Banjaluka, rekao je da ova stranka još nema definisan stav da li će podržati kandidata PDP-a ili će izaći sa svojim kandidatom.\n"Imamo oformljen tim koji treba da razgovara s PDP-om o mnogim stvarima, a ne samo onim koje se tiču kandidata za mjesto gradonačelnika", kazao je Petković za "Nezavisne".\nNjegov odbornički kolega iz PDP-a Jovo Savanović rekao je za "Nezavisne" da je ova politička partija prije dvije godine najavila da će njihov kandidat za gradonačelnika Banjaluke biti Stanivuković.\n"Najvjerovatnije ćemo raditi analizu javnog mnjenja građana da vidimo koji bi kandidat mogao odnijeti pobjedu", rekao je Savanović.\nBanjaluka Gradonačelnik Izbori PDP SDS Draško Stanivuković Jelena Trivić


ISPLATA 8. APRILA, NAREDNE U MAJU I JUNU Mali: Počela prijava za prvu polovinu minimalca\nMart 1, 2021 Mart 1, 2021 admin 0 Comments\nMali je dodao da je najnovijim paketom pomoći privredi i građanima predviđena isplata polovine minimalne zarade za tri meseca za preduzetnike, mikro, mala, srednja i velika preduzeća, koja zajedno zapošljavaju oko 1,5 miliona ljudi.\nZa tu meru će, rekao je Mali, a saopšteno iz Ministarstva, biti izdvojeno 69,8 milijardi dinara.\n– Poslodavci se za korišćenje ovih mera mnogu prijaviti na portalu Poreske uprave i to za svaki mesec posebno, a za prijavu imaju vremena do poslednjeg dana u tekućem mesecu – objasnio je ministar finansija.\nPrema njegovim rečima, prva isplata polovine minimalne zarade biće izvršena 8. aprila i ona će se odnositi na mesec mart, a zatim slede uplate u maju i junu mesecu.\n– Novac će biti uplaćen na posebne namenske račune koje će za privrednike otvoriti Uprava za trezor, a odatle će novac moći isključivo da bude prebačen na račun zaposlenog – naveo je Mali.\nKada je reč o uslovima za korišćenje te mere, ministar je rekao da privrednici koji žele da koriste tu meru ne smeju da smanje broj zaposlenih za više od 10 odsto do isteka tri meseca od isplate poslednjeg minimalca i ne mogu da isplaćuju dividende.\n– Pozivam privrednike koji žele da koriste ovu meru podrške da se prijave na portalu Poreske uprave popunjavanjem jednostavnog obrasca. Republika Srbija je tu za privrednike i za sve građane i spremni smo da pomognemo u ovim teškim vremenima – naveo je Mali.\nTakođe, ponovo će se se pomoći gradski hoteli sa 350 evra po individualnom ležaju, odnosno 150 evra po smeštajnoj jedinici.\nInače, Javni poziv za dodelu subvencija za podršku radu hotelske industrije zbog poteškoća u poslovanju prouzrokovanih epidemijom bolesti Kovid-19 objavljen je na sajtu Ministarstva trgovine, turizma i telekomunikacija 24. februara.\nPaketom podrške privredi predviđena je i mera koja se odnosi na posebno ugrožen sektor prevoznika putnika u drumskom saobraćaju i autobuskih stanica.\nTom merom prevoznici će dobiti dodatnih 600 evra po autobusu na period od šest meseci, za šta će biti izdvojeno 2,6 milijardi dinara.\nJavni poziv za prijavu za tu vrstu podrške biće objavljen ove sedmice na sajtu Ministarstva građevinarstva, saobraćaja i infrastrukture.\nKada je reč o direktnoj podršci za građane Srbije, građanima koji se budu prijavili biće isplaćeno ukupno 60 evra i to najpre u maju 30 evra, a zatim u novembru još 30 evra.\nPrijava će se odvijati isto kao i 2020. godine kada su se građani prijavljivali za novčanu podršku u iznosu od 100 evra, dakle preko portala Uprave za trezor.\nTakođe, penzioneri će u septembru dobiti dodatnih 50 evra, što znači da će oni ukupno u toku godine dobiti 110 evra.\nZa tih dodatnih 50 evra biće izdvojeno još 10 milijardi dinara.\n← DA LI ĆEMO VIDETI SNEG U MARTU? Meteorolog Todorović otkriva na kakvo proleće se moramo spremiti\nPREDSEDNIK VUČIĆ SUTRA U SARAJEVO DONOSI VAKCINE: Još jedan prijateljski gest Srbije prema komšijama! →


Dušan Petrović formira poslanički klub, Borko Stefanović im poželeo sreću – Nadlanu.com\nDušan Petrović formira poslanički klub, Borko Stefanović im poželeo sreću\nObjavljeno 20. feb 2013. / 14:14:48\nPoslanik Dušan Petrović saopštio je da je odlukom Statutarne komisije DS konačno isključen i najavio razgovore o formiranju novog poslaničnog kluba.\n“Statutarna komisija DS kapitulirala je pred samovoljnom Dragana Đilasa i konačnu odluku o isključenju donela na osnovu neustavne i nezakonite odluke Glavnog odbora suprotne statutu DS i evropskim standardima”, rekao je Petrović novinarima u Skupštini Srbije.\nOn je najavio da će početi razgovore sa poslanicima koji, kako je ukazao, imaju želju da sarađuju na sprovođenju politike decentralizacije.\nPetrović je dodao da će narednih dana imati jasnu sliku o poslaničkom klubu i dodao da se razgovori o tome vode na inicijativu tih poslanika, ali nije želeo da precizira o kojim poslanicima je reč.\nBivši član demokrata takođe je rekao da se on neće suditi sa sada već bivšom strankom, da poštuje odluku Vuka Jeremića, koji je takođe isključen iz stranke, ali da se on za razliku od njega neće obraćati Ustavnom sudu.\n“Nadam se da će Ustavni sud uzeti u razmatranje to što je Jeremić tražio, ali ja neću da se parničim sa Demokratskom strankom. Učinio sam sve što je bilo moguće da se dođe do normalne odluke”, rekao je Petrović.\nOn je takođe rekao da nije on otišao od DS već da je DS otišla od sebe.\nŠef poslaničke grupe DS Borko Stefanović izjavio je da želi srećan put svim poslanicima koji pronađu sebe u novoj političkoj opciji Dušana Petrovića.\nDS trenutno u svom poslaničkom klubu ima 51 poslanika uključujući i Petrovića i poslanike koji najavljuju da bi se mogli pridružiti klubu bivšeg potredsednika DS-a.\nPrema nekim procenama broj poslanika u klubu DS u Skupštini Srbije mogao bi da se kreće između 40 i 45. Posle izbora, lista koju je predvodila DS “Izbori se za bolji život” ušla je u Skupštinu Srbije sa 67 poslanika.\nPetrović je pročitao rečenicu iz odluke koja mu je dostavljena iz Statutarne komisije u kojoj se, između ostalog, kaže da ta komisija u drugom stepenu nije ocenjivala delove žalbe koji se odnose na ustavnost i zakonitost jer za takve odluke nema nadležnost.\n“Đilas se postarao da u DS nema nikoga ko će se pozabaviti zakonitošću i ustavnošću, a DS je druga stranka po snazi u Skupštini”, rekao je on.\nPoslanica Sanja Čeković izjavila je da je blizu odluke da bude član poslaničkog kuba koji u parlamentu formira poslanik Dušan Petrović nakon što je izbačen iz Demokratske stranke.\nČeković je Tanjugu rekla i da će početkom naredne sedmice biti poznato da li će taj klub činiti više od pet članova, koliko je obavezno da bi se formirao klub.\n“Sudeći po reakcijama onih sa kojima je Petrović rezgovarao, skoro je sigurno da će biti više od pet posalnika, ali ipak treba sačekati”, rekla je Čeković.\nPrema ranijem pisanju medija, uz Petrovića, koji je od danas i formalno isključen iz Demokratske stranke odlukom Statutarne komisije kao drugostepenog organa, u novom poslaničkom klubu mogli bi da se nadju i Boško Ristić, Nebojša Zelenović, Milovan Marković i Miodrag Djidić, svi poslanici DS.\nČeković je poslanik Izvornog SPO a izabrana je na listi DS-a.\nborko stefanovićdsdušan petrovićposlanički klub\nHašim Tači: Građani Kosova zaslužuju šansu, a ne da plaćaju neuspehe drugih\nRijana objavila fotografiju na kojoj je mršavija nego ikad\nSKUPŠTINSKO NADMUDRIVANJE: Borislav Stefanović opleo po Tasovcu!


Mladi vozači iz Obrenovca na obuci Nacionalne vozačke akademije - Beogradski Portal\nDruga grupa mladih vozača iz Obrenovca dobila je priliku da prisustvuje obuci Nacionalne vozačke akademije u Subotištu. Na treningu bezbedne vožnje, mladi vozači sa probnom vozačkom dozvolom, upoznaće moguće situacije u saobraćaju, kao i načine na koje mogu reagovati u datim okolnostima. Ovoga puta, na obuci je 48 mladih vozača iz Obrenovca.\nNačelnik saobraćajne policije Obrenovac Miloš Nikolić naveo je osnovna pravila, kojih se moraju pridržavati vozači sa probnim vozačkim dozvolama.\n– Ovom prilikom mladi vozači setiće se svega što su naučili u auto školi, kao i sve ono što svakodnevno primenjuju u javnom saobraćaju. Oni ne smeju upravljati vozilom u periodu od 23.00 do 6.00 sati, takođe, ne smeju tokom vožnje koristiti mobilne telefone, ni uz uređaje koji omogućuju upotrebu telefona bez korišćenja ruku. Ne smeju biti pod dejstvom alkohola ili psihoaktivnih supstanci. Takođe zakonskom odredbom uređeno je da probni vozač u vozilu ne sme prevoziti više od tri lica, kao i da mora imati oznaku P, kako bi vozači u saobraćaju znali da iza ili ispred njih za vozilom upravlja vozač sa probnom dozvolom – rekao je Nikolić.\nOn je ovom prilikom posebno naglasio, da vozači sa probnom vozačkom dozvolom mogu voziti 90% od propisane brzine na određenoj putnoj deonici.\nOn je naglasio da je osnovni cilj ovih obuka namenjenih mladim vozačima, upravo povećanje bezbednosti svih uesnika u saobraćaju.\nProgram koji postoji još od 2013. godine ”Život za mlade vozače” namenjen je mladim vozačima koji nemaju iskustva u saobraćaju, kako bi upoznali kritične situacije u kontrolisanim uslovima, i na kraju kako bi znali da pruže adekvatan odgovor u sličnim ili istim situacijama u javnom saobraćaju.\n– Kroz šestočasovni trening, kroz 3 praktične i 3 teorijske celine, pružićemo mladim vozačima dragoceno iskustvo na bezbednom mestu, specijalizovanom terenu u jedinstvenom programu, uz nadzor i vođenje sertifikovanih trenera bezbedne vožnje. Kako bi rad bio efikasniji, učesnike obuke podelili smo u grupe sa 8-12 polaznika koji imaju na raspolaganju vozila, a u vozilu će biti od 3-4 polaznika. Učesnici će se tokom svih vežbi, rotirati za upravljačem – objasnio je trener bezbedne vožnje Nikola Marković.


Srbija lider u privlačenju stranih investicija uprkos pandemiji – Balkanekspresrb.rs\nSrbija lider u privlačenju stranih investicija uprkos pandemiji\n28/01/2021 Off By BERB\nPredsednica Vlade Republike Srbije Ana Brnabić izrazila je danas nadu da će novi paket mera pomoći privredi i ove godine doprineti da Srbija ima najbolji privredni rast u Evropi.\nBrnabić, koja je danas zajedno sa članovima Vlade odgovarala na pitanja narodnih poslanika u Domu Narodne skupštine, podsetila je na to da je Srbija prošle godine bila među prvih pet zemalja sveta po nivou pomoći građanima i privredi.\nPremijerka je navela podatak da je nivo vrednosti prošlogodišnjeg paketa pomoći bio skoro 12 odsto BDP-a, istakavši da su pravovremena pomoć i otpornost naše privrede doveli do toga da Srbija godinu završi kao najbolja u Evropi po stopi rasta.\nOna je, odgovarajući na pitanje kada će država dovesti veliku stranu investiciju u Rašku oblast, navela da država uporedo sa izdvajanjem pomoći za privredu, radi i na privlačenju stranih direktnih investicija.\nPredsednica Vlade je ukazala na to da naša zemlja ostaje svetski lider u privlačenju tih investicija i da se, uprkos krizi koju je izazvala pandemija koronavirusa, broj direktnih stranih ulaganja prošle godine u Srbiji nije smanjio i da nijedan strani investitor nije odustao od ulaganja.\nPrema njenim rečima, prošle godine je japanski investitor “Tojo tajer” u Inđiji položio kamen temeljac za svoju fabriku a ta investicija mnogo znači za privlačenje novih.\nBrnabić je poručila da u narednih nekoliko nedelja građani mogu da očekuju dobre vesti po pitanju izgradnje novih fabrika i dolaska novih investicija.\nOna je naglasila da se država trudi da investicije dovede u sve krajeve Srbije, dodavši da je, kada je reč o ulaganjima u Novom Pazaru, Tutinu, Sjenici i Prijepolju, najpre potrebno u tim mestima unaprediti infrastrukturu.\nPremijerka je objasnila da će infrastruktura privući investitore i promeniti perspektivu ovog kraja, napomenuvši da je jedan od takvih projekata put od Novog Pazara do Tutina koji će biti završen do sredine 2022. godine.\nBrnabić je,takođe, uputila poziv predstavnicima tih opština i gradova da se obrate Vladi Srbije sa predlozima šta još može da se uradi kako bi se unapredio ovaj deo zemlje.\nOna je, takođe, odgovarajući na pitanje o vakcinama, najavila da sutra u 5 časova na Aerodrom “Nikola Tesla” stiže novih 40.000 ruskih vakcina “Sputnjik V” kojima će biti vakcinisano 20.000 građana.\nPredsednica Vlade je istakla da u ponedeljak stižu i nove količine “Fajzerove” vakcine, napomenuvši da je reč o 9.360 doza, i dodala da će nedelju dana nakon toga stići još jedna količina ove vakcine.\nPremijerka je rekla da se iz evropskog Kovaks mehanizma tokom februara očekuje još jedan kontigent vakcina, navodeći podatak da je danas Srbija druga u Evropi po broju vakcinisanih građana, odmah iza Velike Britanije, a sedma u svetu.\nTo zaista mnogo govori o borbi i naporima državnog vrha protiv koronavirusa, predočila je ona, podsetivši na to da se ta borba vodi od početka, odnosno od otkrivanja prvog slučaja zaraze 6. marta.\nBrnabić je poručila da će država istim intezitetom nastaviti da se bori protiv ovog virusa, što je i konstatovano na sastanku koji je danas imala sa predsednikom Republike Aleksandrom Vučićem.\nPredsednica Vlade je ukazala na to da se u svetu vodi velika borba za nabavku vakcina i dodala da mnoge zemlje u regionu Zapadnog Balkana još nisu počele da vakcinišu građane.\nOna je, odgovarajući na pitanje o priznavanju diploma sa Kosova, navela da to može biti rešeno čim Srbija bude u institucijama u Prištini imala adekvatnog sagovornika, koji je spreman na kompromise.\nPrema njenim rečima, Srbija kao zemlja zagledana u budućnost teži regionalnoj stabilnosti, povezivanju i poverenju i istorijskom pomirenju sa Albancima i, takođe, insistira na tome dugi niz godina.\nBrnabić je, takođe, rekla da će na sutrašnjoj sednici Kriznog štaba pokrenuti pitanje o eventualnom ukidanju mere za ulazak u Srbiju iz Mađarske uz negativan PCR test.\nPredsednica Vlade je rekla da će zamoliti medicinski deo Kriznog štaba da pogleda trenutne epidemiološke parametre u Srbiji i Mađarskoj.\nUčinićemo sve da, ukoliko je to bezbedno i ne vidimo preterani rizik, ono što u ovom trenutku važi za Bugarsku i zemlje Zapadnog Balkana, važi i za Mađarsku, koja je nama najbolji mogući partner, i politički i ekonomski, i na svaki drugi način, poručila je ona.\nPremijerka je izrazila ogromnu zahvalnost Vladi Mađarske, premijeru Viktoru Orbanu i ministru spoljnih poslova Peteru Sijartu na svemu što su učinili da pomognu Srbiji i tokom epidemije koronavirusa.\nSvakodnevno sam u kontaktu sa ministrom Sijartom zbog vakcina. Kolege iz Vlade Mađarske su nam puno pomogle oko mnogih važnih stvari, u vezi sa „Sinofarm“ i „Sputnjik V“ vakcinama, oni su tu za nas uvek, rekla je Brnabić.\nIstovremeno, predsednica Vlade je ocenila da se Srbija odlično bori protiv epidemije, i dodala da se u našoj zemlji živi normalnije nego u drugim evropskim zemljama.\nDani igre u Kinoteci\nSutra isplata učeničkih i studentskih kredita i stipendija


Dok Kina želi da postane napredna država, kineski predsednik Si Đinping rekao je nedavno da je moguće udvostručiti bruto domaći proizvod i dohodak po glavi stanovnika do 2035. godine, prenosi portal Klix.\nUdvostručenje kineskog BDP-a zahteva prosečni godišnji rast od 4,7 odsto u sledećih 15 godina – za šta su neki stručnjaci rekli da bi moglo biti teško postići.\nKjao, iz sektora za azijsku ekonomiju u BofA Global Research, rekla je da će neke mere reformi pomoći Kini da to ostvari.\n"Mislimo da bi Kina to mogla da ostvari", rekla je ona za CNBC.\nOsim što će udvostručiti svoj BDP, azijski ekonomski div nadmašio bi SAD kao najveća svetska privreda 2027. ili 2028. godine, predviđa Kjao.\nKina je bila jedna od retkih ekonomija na globalnom nivou koja je rasla 2020. uprkos izazovima pandemije koronavirusa.\nZvanični podaci pokazuju da se kineska ekonomija prošle godine povećala za 2,3 odsto, a Međunarodni monetarni fond za Kinu je ove godine prognozirao rast od 8,1 odsto.\nU međuvremenu, američka privreda se smanjila za 3,5 odsto u 2020. godini, pokazale su najnovije vladine procene. MMF je rekao da bi američka ekonomija ove godine mogla porasti za 5,1 odsto.


Vesti online / Vesti / Srbija / Putin opet dolazi u Srbiju\nVladimir Putin je poslednji put bio u Beogradu 2014. godine\n- Predsednik Rusije Vladimir Putin će na jesen doći u Srbiju. To mi je rekao da planiraju šef ruske diplomatije Sergej Lavrov sa kojim sam juče razgovarao u Moskvi - kazao je Dačić u jutarnjem dnevniku RTS.\nŠef srpske diplomatije je naveo da mu je Lavrov rekao i da je Rusija, ukoliko dođe do širenja formata Briselskog dijaloga, spremna da u takvom formatu učestvuje. Dačić kaže da je Lavrova upoznao sa najnovijim dešavanjima u dijalogu Beograda i Prištine i dodao da se format za sada neće menjati, ali da će se razgovori intenzivirati.\nPutin je, podsetimo, posetio Beograd 2011. kada je bio premijer Rusije, a nakon toga i 2014, kada je predsednik Srbije bio Tomislav Nikolić, a Aleksandar Vučić premijer. Tada je bio počasni gost velike vojne parade održane u Beogradu.


Pored svih tema globalne sigurnosti i razvoja euro-atlantskih odnosa, i Balkan se danas pominjao kao prostor koji se ne smije ispustiti iz vida. Američka državna tajnica Hillary Clinton je, govoreći pred ministrima vanjskih poslova NATO-a, okupljenih na redovnom sastanku u Briselu, istakla kako je upravo sada balkanski prostor u opsanosti da postane dio prošlosti koja je zaboravljena. Po njenoj ocjeni dosta toga već učinjeno na Balkanu i ne smije se nikako dozvoliti da postignuti uspjeh propadne zato što posao nije dovršen.\nKada je, inače, riječ o odnosima NATO i Rusije, ključnoj temi samita, vjeruje se da je upravo američko insistiranje na dubljim i konstruktivnijim odnosima sa Moskvom, prevagnulo da se unutar NATO slome otpori i donese odluka da se formalno obnovi funkcionisanje sigurnosnog komiteta NATO-a i Rusije, čiji rad je bio "zamrznut" nakon ruske vojne intervencije u Gruziji.\nOdluka o tome je nakon skupa i objavljena, uz najavu kako će se rad NATO-ruskog vijeća na ministrskom nivou nastaviti nakon NATO samita, planiranog za april ove godine.\nNastojeći da umiri istočno-evropske i baltičke članice NATO saveza, među kojima je Litvanija bila najupornija u blokadi normalizacije odnosa sa Moskvom, američka administracija otvara put obnovi veza sa Rusijom , izemđu ostalog, i zbog vrlo praktičnog razloga - neophodan je nesmetan prolaz snabdijevanja američkih i NATO snaga u Afganistanu, prolaz koji vodi preko ruske teritorije.\nU svakom slučaju, današnji izazovi nisu isti kao oni iz vremena hladnog rata, te tako nisu jednaka ni rješenja, naglašeno je na samitu. Uz to, upozorila je američka državna tajnica, ono što djeluje u Bagdadu, ne mora imati uspjeha na Balkanu, to što djeluje u planinama Azije ne mora funkcionisati u Africi.\nGospođa Cliton i sutra nastavlja briselske susrete, ovaj put fokusirane na odnose Amerike i Evropske unije. Očekuju je zvaničnici Evropskog parlamenta, kao i susret sa evropskom Troikom u Vijeću ministara. Vjeruje se da bi taj skup, kojem će prisustvovati i visoki predstavnik EU Javier Solana, mogao biti prilika za više riječi i o balkanskom prostoru i aktuelnim prilikama, od progresa kakav su držve Zapadnog Balkana načinile u stabilizaciji do euro-američke koordinacije u približavanju Balkana evropskim standardima. Moguća je i završnice konsultacija Brisela i Washingtona oko izbora visokog predstavnika za BiH, gdje se, sada već sa sigurnošću, tvrdi da će ta fukcija ipak pripasti Austrijancu Valentinu Inzku.


Trening centar za zaposlene u transportu robe u drumskom saobraćaju u Srbiji - KAMIONI.NET\nU okviru programa DeveloPPP, uspostavljenog od strane Nemačkog ministarstva za razvoj i privrednu saradnju (BMZ) i Sequa, neprofitne razvojne organizacije iz Nemačke, pokrenut je projekat osnivanja trening centra za zaposlene u transportu robe u drumskom saobraćaju u Srbiji, pre svih vozača. Nosilac projekta je nemačko transportno preduzeće Richter Transport sa svojim trening centrom u gradu Wesel u pokrajini Severna Rajna Vestfalija.\nRichter Transport će sa svojim nemačkim projektnim konzorcijumom u okviru ovog projekta formirati trening centar za obuku zaposlenih u transportu robe u drumskom saobraćaju, uz primenu nemačkih standarda sistemskog transporta za povećanje transportnih kapaciteta i znanja, koji podrazumeva niz poboljšanja u ovom sektoru i dodatni razvoj profesionalnih treninga.\nCilj projekta je unapređenje kapaciteta profesionalne nastave u transportu robe u drumskom saobraćaju u Srbiji, uz saradnju predavača iz ove oblasti iz Srbije i Nemačke i razmenu iskustava iz prakse.\nProjekat traje godinu dana i predviđa formiranje novog trening centra u Beogradu, razradu njegovog nastavnog plana, održavanje radionica iz oblasti sistemskog transporta i uticaja noćne vožnje, organizaciju studijskih putovanja, uspostavljanje pilot treninga i poboljšanje kvaliteta stručne nastave kroz pozitivne primere iz prakse.\nTags: BMZ, DeveloPPP, Poslovno udruženje Međunarodni transport, Richter Transport, Sequa\nKAMIONI.NET > Kamioni > Trening centar za zaposlene u transportu robe u drumskom saobraćaju u Srbiji


14/07/2021 - podunavlje.info\nLetnji košarkaški turnir 3 na 3 ovog vikenda u Velikoj Plani\nVELIKA PLANA, 14. jul 2021 – Opština Velika Plana organizuje u subotu i nedelju Letnji turnir u košarci 3×3. Igra se na terenima Osnovne škole „Sveti Sava“, a predviđene su i nagrade za najbolje. Prvo mesto pobedničkoj ekipi donosi 50.000, druplasiranima 20.000 dinara.\n3x3, Letnji turnir, OŠ "Sveti Sava" Velika PlanaLeave a comment\nČuvajte se „rakije sa interneta“ – prodaje i ko sme i ko ne bi smeo\nIzvor; agroklub.rs – 14. jul 2021 – Osim za promociju, internet sve više postaje mesto i za promet poljoprivrednih proizvoda. Put do potrošača je, na taj način, jednostavnije pronaći, a mnogi proizvođači to koriste i za prodaju van legalnih tokova – oglašavanjem i direktnom prodajom, bez plaćanja poreza i registrovanja. Takva nelojalna konkurencija ugrožava one koji do kupaca dolaze u…\nAgroklub, Rakija, Savez proizvođača rakije SrbijeLeave a comment


"Srbija nikad nije prihvatila NEZAVISNOST CG, pa našu državu vidi kao dio SRPSKOG svijeta"\nPetak, 16.07.2021 | 16:12\nU posljednjih deset mjeseci vidjeli smo da Crna Gora ima ozbiljan kapacitet proevropskih politika kako u opoziciji, tako i u parlamentarnoj većini. To garantuje da ćemo nastaviti dinamično da se krećemo u pravcu cilja priključenja Evropskoj uniji, ocijenio je predsjednik Crne Gore Milo Đukanović na konferenciji "Zapadni Balkan: Ključni dio slagalice evropske bezbjednosti" u organizaciji GLOBSEC-a.\nFoto: arhiva, Milo Đukanović/Facebook\n"Logično je da se ljudi umore od jedne strukture na vlasti toliko dugo, a u posljednjih 10 mjeseci na vlasti je nova struktura moći. Mi smo ih dočekali sa nepovjerenjem, zato što su do tada bili protiv nezavisnosti Crne Gore, članstva u NATO-u i protiv svih reformi koje bi rezultirale članstvom u EU", naveo je Đukanović.\n"Zato smo odlučili da svoju sumnju umanjimo i da dozvolimo da vidimo kako će raditi. Nakon 10 mjeseci mi se čini da vladajuća koalicija pokazuje sklonost da usvoji evropske vrijednosti koje će garantovati da se Crna Gora dinamično kreće na putu evropskih integracija, ali mi se čini i da se najveći dio vladajuće koalicije, odnosno dvije trećine te strukture na vlasti drži se srpskog nacionalizma i važni su im ruski geopolitički interesi na Zapadnom Balkanu", ocijenio je Đukanović.\n"Kada smo izgubili rekli smo da ćemo nastaviti da se borimo u političkoj areni i protiviti se ako pokušaju da promijene strateška opredjeljenja Crne Gore. Sada se borimo u političkoj areni, ali ja sam optimista", naveo je Đukanović.\n"Proces proširenja je spor i to otvara vrata miješanju politika koje stvaraju ozbiljne posljedice na Zapadnom Balkanu", kazao je Đukanović.\nPodsjeća da Crna Gora za priključenje NATO-u i priznanje nezavisnosti Kosova nije organizovala referendum, te da su građani prihvatili te odluke, ali da bi podrška možda bila veća da je podrška zapadnih lidera bila prisutnija u Crnoj Gori.\nIzazovi u procesu proširenja u pogledu ispunjavanja obaveza iz otvorenih poglavlja odnose se, prema njegovoj ocjeni, u oblasti vladavine prava, ekologije i ekonomije.\nŠto se tiče odnosa sa Srbijom, važno je analizirati, navodi, odnos te države prema Crnoj Gori, kao i prema zemljama u regionu.\n"To je tradicionalan odnos u kom Srbija nije prihvatila nezavisnost Crne Gore. Mogu to potvrditi za vrijeme za koje sam u politici, a to možemo potvrditi i istraživanjem istorijskih dokumenata čak iz XIX vijeka", ističe Đukanović.\nSrbija nikad nije prihvatila nezavisnost Crne Gore i pomirila se s tim, te gleda našu državu kao dio "srpskog svijeta".\n"Kad se vidi odnos Srbije u regionu, ta uloga je potencijalno destruktivna, zato što se Srbija vratila politikama iz ranih devedesetih. Srbija je tu da sačuva interes Srba gdje god žive u regionu. To je ista greška koju je Slobodan Milošević napravio devedesetih, znamo što se desilo u Bosni i Hercegovini", istakao je Đukanović.\nPredsjednik Srbije Aleksandar Vučić zaštitu interesa srpskog naroda u Crnoj Gori pokušava da predstavi kao legitiman cilj.\n"A ne može miješanje u unutrašnje stvari jedne države biti legitiman cilj. Žao mi je što Srbija ponavlja greške i plašim se da to je to realističan potencijal za stvaranje nestabilnosti u regionu. Srbija to čini oslanjajući se na podršku Moskve", istakao je Đukanović.\nMišljenje je mnogih da je Srbija izgubila Kosovo kad je Rusija bila slaba, što znači da bi sada možda bilo vrijeme da se Kosovo vrati.\n"Žele da ožive politike koje su dovele do velikog gubitka ljudskih života devedesetih", naveo je Đukanović.\n"Crna Gora je veoma ponosna na svoju državnost", naglasio je Đukanović.\nPredsjednik je rekao da je otvaranje pitanja izmjena Zakona o slobodi vjeroispovijesti učinjeno u pogrešnom periodu, uoči parlamentarnih izbora, i Srpska pravoslavna crkva uložila je sve resursa da manipuliše tim pitanjem u crnogorskoj javnosti i da predstavi na način kako je željelja i upotrijebi kao alat za ostvarenje velikosrpskih interesa, te da oni dođu na vlast, i u tome je uspjela.\n"Bez obzira na izborni rezultat, ovaj fenomen zaslužuje ozbiljnu pažnju. Imamo veoma ozbiljan deformitet, a to je da je Srpska pravoslavna crkva postala politički akter u Crnoj Gori. Postali su nosioci veoma retrogradne ideologije. Nažalost, vidim tu nešto veoma slično klerikalnom nacionalizmu, pa čak i klerikalnom fašizmu. Imam veoma svježe sjećanje na devedesete, kada je Srpska crkva stigla prije vojske. Išli su istom putanjom - prvo crkva, pa vojska i, na kraju, odgovorni su za genocid u Srebrenici. Crkva je opasno oruđe u rukama retrogradnog nacionalizma i treba da usmjerimo političku odgovornost i pažnju na njih ako želimo da otklonimo destruktivne sile, opasne za mir i stabilnost na Zapadnom Balkanu", ocijenio je Đukanović.\n"Znamo u kojoj mjeri ta crkva radi u ruskom nacionalnom interesu. Mislim da su to sve djelići velike slagalice koja urušava evropski sistem vrijednosti i društva", zaključio je Đukanović.\nGospide pomozi ovom čovjeku što priča Koga briga što Srbija misli Na sve moguće načine pokušava da se vrati na vlast .nikad više Gledaj naprijed jadan ,što ide u Srebrenicu\nKako je ti vidis strucnjace, kao privatnu svojinu tvoje porodice!?


Policija: Radari vrebaju ove nedelje - Bujanovačke\nPočetna DRUŠTVO Policija: Radari vrebaju ove nedelje\nPolicija: Radari vrebaju ove nedelje\nBujanovačke16. apr 2018.DRUŠTVO, NASLOVNA0\nBUJANOVAC,BEOGRAD, 16. april 2018.(foto ilustracija) – Ministarstvo unutrašnjih poslova Vlade RepublikeSrbije saopštilo je da će pripadnici Uprave saobraćajnepolicije, od ponedeljka (16.aprila) do 22. aprila sprovesti pojačanu kontrolu brzine kretanja vozila.\nAkcija je počela u svim državama članicama međunarodne organizacije TISPOL (Mrežasaobraćajnih policija Evrope).\nReč je o ukupno 32 države – 28 država članica Evropske unije, Švajcarskoj, Norveškoj, Srbiji i Gruziji.\nSvaka kontrola vozača, odnosno vozila, podrazumeva i obavezno alko testiranje vozača, a prilikom zaustavljanja svakog motornog vozila koje prekorači dozvoljenu brzinu saobraćajni policajci će kontrolisati i da li vozač i putnici u vozilu koriste sigurnosne pojaseve.\nU tom periodu, biće angažovani svi raspoloživi uređaji za merenje brzine, uz napomenu da se na deonici autoputa Šid – Šimanovci meri i prosečna brzina kretanja vozila.\nPrevious PostErika i Milan 13. na školskom takmičenju kuvara Next PostZoran Ilić gazi Banatom


Zaplenjeni antički predmeti na Preševu | Kaleidoskop\nPokušaj krijumčarenja antičkih predmeta starih više od dve hiljade godina sprečen je na graničnom prelazu Preševo.\nKako je saopštila Uprava carina koja je u saradnji sa policijom i otkrila krijumčarenje vrednih arheoloških predmeta, dežurni carinik i policajac su na ulazu u zemlju odlučili da detaljno pregledaju automobil italijanskih registarskih oznaka kojim je upravljao 54-godišnji makedonski državljanin.\nNa pitanje carinskog službenika da li ima nešto da prijavi, vozač je odgovorio da sa sobom nosi samo lične stvari. Ubrzo je, međutim, otkriveno da se na zadnjem sedištu, u putnoj torbi sa ličnim stvarima, nalazi i sedam kamenih predmeta arheološke vrednosti.\nPošto se radi o stranom državljaninu, Prekršajni sud u Preševu je po hitnom postupku doneo odluku da putnik koji je pokušao da prokrijumčari antikvitetne predmete bude kažnjen novčanom kaznom, a kako vrednost prekršaja prevazilazi trećinu vrednosti vozila u kome su predmeti pronađeni, zadržan je i automobil "golf 3 karavan".


Izvor: NoviMagazin.rs, 28.Nov.2020, 19:05\nAdvokat iz Sarajeva i nekadašnji novinar Senad Pećanin izjavio je danas da je srpski član Predsedništva Bosne i Hercegovine (BiH) Milorad Dodik skandaloznim nastupom pred Savetom bezbednosti Ujedinjenih nacija dao najbolji poklon svim građanima BiH kojima je ta država na srcu i počinio političko samoubistvo.\n"Svojim raskošnim primitivizmom, uličarskim rečnikom, uvredama, bahatošću i sirovošću kojom godinama fascinira svoje glasače, šokirao je ambasadore SAD, >> Pročitaj celu vest na sajtu NoviMagazin.rs << Velike Britanije, Francuske, Nemačke, Belgije, i ostalih članova Saveta bezbednosti, sa izuzetkom, naravno, Rusije", rekao je Pećanin za sarajevsku Fejs (Face) televiziju.\nDodao je da takav nastup Milorada Dodika, za koga je rekao da je "Putinov Remzan Kadirov" na Balkanu, nije nikakvo iznenađenje, jer on na taj način već decenijama ponižava građane BiH, a ocenio je i da će se njegova politička karijera deliti na onu pre i posle nastupa pred SB UN.\n"Nakon što je čitavom svetu zapretio da bi mogao započeti sa prisajedinjenjem Republike Srpske Srbiji, Milorad Dodik lično i politika koju on predstavlja, više nije samo, pa čak ni prevashodno, problem Bosne i Hercegovine. Pokušaj uništenja Bosne i Hercegovine je sasvim izvesno uvod u novi, neizsvetan ali krvavi rat", naveo je Pećanin.\nPrema njegovim rečima upravo to je "Rubikon" koji je Dodik prešao i tako postao pretnja i regionu i Evropi, a ne samo BiH, i ocenio da se i pre tog Dodikovog "političkog samoubistva znalo da za svoju destruktivnu politiku paralize i razaranja BiH ima punu političku, diplomatsku, finansijsku i svaku drugu podršku Srbije i njenog predsednika Aleksandra Vučića".\n"Takav Dodikov i Vučićev odnos prema BiH u potpunosti je koordiniran ne samo sa liderom bosanskohercegovačkog HDZ-a Draganom Čovićem, već i sa Hrvatskom Vladom i predsednikom Zoranom Milanovićem", rekao je Pećanin.\nDodao je da je to postalo jasno u onom delu Dodikovog govora u kojem je nastupio i kao predstavnik Hrvatske, baš kao i što nije čudno što iz Zagreba nije bilo nikakve ograde od takvog predstavljanja, što je tužna ilustracija sve "bede" odnosa zvaničnog Zagreba prema BiH.


Specijalni izvestioci UN zahtevaju od Vlade da se izjasni o napadima na Majića i Hadžiomerovića - CEPRIS\nYou are here: Home / Reakcije / Specijalni izvestioci UN zahtevaju od Vlade da se izjasni o napadima na Majića i Hadžiomerovića\nSpecijalni izvestioci UN zahtevaju od Vlade da se izjasni o napadima na Majića i Hadžiomerovića\nSpecijalni izvestioci UN za slobodu sudija i pravnika i slobodu izražavanja uputili su Vladi Srbije zahtev da se izjasni o prošlogodišnjim verbalnim napadima poslanika Narodne skupštine na sudije Apelacionog suda u Beogradu Miodraga Majića i Omera Hadžiomerovića.\nSeptembar 1, 2020 CEPRIS\nČini se da su ovi napadi motivisani njihovim kritičkim stavovima o srpskom pravosudnom sistemu i zakonodavnim inicijativama, navodi se u obraćanju izvestilaca Vladi Srbije.\nOvakvi napadi predstavljaju ozbiljno kršenje principa nezavisnosti sudstva, potkopavaju poverenje javnosti u pravosuđe i narušavaju princip podele vlasti.\nIzražavamo zabrinutost da se napadi na sudije odnose na ostvarivanje njihovog prava na slobodu izražavanja i da će način na koji se takvi napadi predstavljaju proizvesti zastrašujući efekat koji neopravdano ograničava vršenje ovog prava mimo legitimnih ograničenja, navodi se u obraćanju.\nVlada Srbije još uvek nije odgovorila na pismo Specijalnih izvestilaca, iako je ono upućeno pre više od godinu dana, u avgustu 2019. godine.\nPismo Specijalnih izvestilaca UN našoj Vladi možete pročitati u celosti OVDE.\nSudije Miodrag Majić i Omer Hadžiomerović godinama su žrtve verbalnih napada zbog svojih kritika pravosuđa u Srbiji.\nU 2018. godini ovi napadi postali su učestali nakon što su se otvoreno usprotivili pojedinim ustavnim amandmanima, predviđajući njihov negativni uticaj na vladavinu prava i nezavisnost sudstva.\nU 2019. godini izrazili su svoj stav o predlogu Zakona o izmenama i dopunama Krivičnog zakonika, posebno o uvođenju doživotnog zatvora bez mogućnosti uslovnog otpusta. Oni su tvrdili da bi predložene odredbe podrazumevale kršenje ljudskih prava i sloboda garantovanih Ustavom Srbije i potvrđenim međunarodnim ugovorima.\nDana 20. maja 2019. tokom rasprave u Narodnoj skupštini o usvajanju pomenutog zakona, nekoliko poslanika izvršilo je verbalne napade na sudiju Majića u vezi sa mišljenjima iznetim u televizijskoj emisiji. Sudija Majić je optužen za korupciju, odnosno za donešenje presuda u zamenu za novac (optužba upućena i sudiji Hadžiomeroviću). Verbalni napadi su uključivali izjave poput: „Sramota je imati sudiju poput Majića“ ili „Nisu zakoni loši, sudije su loše, a sudija Majić to potvrđuje”, kao i “po mom mišljenju, sudija Majić je verovatno gori od svih onih kojima je sudio”. Bilo je i prikrivenih pretećih opaski, kao što su „oslobodio je 11 dokazanih albanskih terorista, koji su počinili najgroznije zločine u Gnjilanu, pa vas molim da imate razumevanje ako se nešto dogodi“. Poslanici su takođe doveli u pitanje mogućnost da sudije govore u medijima ili da budu članovi udruženja građana.\nDusko Petrovic says\nSeptembar 2, 2020 at 8:37 am\nNecinjenje i ignorisanje pisma Spec izvestioca EU u Srbiji, treba da bude u stvari Prilog obavestenja Evropskoj komisiji o stanju u Republici Srbiji. Samo aktivnim obavestavanjem EU komisije, mozemo pokrenuti EU na ostra upozorenja.


pink.rs | STEFANOVIĆ SA DECOM STRADALIH PRIPADNIKA MUP-a: Sa ponosom pamtimo one koji su dali živote braneći Srbiju i nikada ih nećemo zaboraviti (FOTO)\nPotpredsednik Vlade i ministar unutrašnjih poslova dr Nebojša Stefanović poručio je danas da će MUP uvek biti uz porodice poginulih i teško ranjenih pripadnika policije.\n"Uvek ćemo se truditi da budemo tu za porodice stradalih pripadnika, kako bi i njihova deca videla da država iskreno i ozbiljno brine", naglasio je Stefanović.\nPrema njegovim rečima, ovim tradicionalnim druženjem Ministarstvo želi da približi rad policije deci, ali i da im pokaže da je ponosno i da pamti njihove roditelje koji su dali živote braneći Srbiju i da ih nikada neće zaboraviti.\nTokom ovogodišnje posete rečnoj policiji, deca stradalih i teško ranjenih pripadnika družila su se i upoznala sa radom Žandarmerije, Specijalne antiterorističke jedinice, rečne i granične policije, a za decu je bilo organizovano i krstarenje rekom policijskim čamcima.\nStefanović: Kontinuirano ulaganje u podizanje kapaciteta (FOTO)


Udar groma - Blic Online\nTrener mlađih kategorija FK Jagodina povređen je oko 19 sati od udara groma na pomoćnom terenu gradskog stadiona u tom gradu.\nTri osobe su hospitalizovane nakon što je grom u Tatrama u južnoj Poljskoj udario u drvo koje je palo na njih, saopštili su danas zvaničnici.\nIndijac koji je preživeo udar groma, preminuo je nakon što su ga njegovi saplemenici prekrili balegom u nameri da mu pomognu.\nUŽAS KOD DEČANA Grom udario ženu, stradala na licu mesta\nJedna žena poginula je juče kada ju je udario grom u okolini Dečana, saopštila je kosovska policija.\nCIKLON SA JADRANA NAM SE PRIBLIŽAVA U Hrvatskoj izdat crveni alarm, MUNJA UDARILA čoveka, Dubrovnik pod vodom (FOTO, VIDEO)\nDelove Hrvatske pogodila je snažna oluja, a najgore je bilo u Istri, gde je od udara groma povređen strani državljanin u kampu Bijela Uvala kod Poreča.\n"ŽENE MANJE STRADAJU OD GROMA JER SU PAMETNIJE" Stručnjak otkriva gde NIKAKO NE SMETE BITI kada grmi, ali i na kom mestu ste NAJZAŠTIĆENIJI\nVest kako je u Podstrani dvadesetpetogodišnji mladić izgubio život od udara munje dok je uživao u letnjim radostima potresla je region. Reč je o magistru farmacije iz Sarajeva, zaposlenom u međunarodnoj kompaniji, navijaču sarajevskog Željezničara, ukratko o mladiću pred kojim je bila svetla budućnost, piše Slobodna Dalmacija.\nNEVREME U NEMAČKOJ Poplave širom zemlje, dve žene udario grom dok su telefonom SLIKALE OLUJU\nNevreme u mnogom delovima Nemačke izazvalo je poplave, a dve žene su teško povredjene od udarca groma.


Boško Obradović na Jalti: Krim je Rusija, Kosovo je Srbija | Српски покрет Двери\nU okviru prvog dana 4. Međunarodnog ekonomskog foruma na Krimu, održan je okrugli sto na temu: „EU-Rusija: Mehanizmi za prevazilaženje krize“, a među 10 govornika bio je i lider Dveri Boško Obradović.\nOn je u svom govoru istakao da su problemi između EU i Rusije produkt interesa atlantističkih elita u zemljama EU i uticaja SAD na njihove odluke, i da podjednako štete nanose interesima običnih građana i EU i Rusije.\nKako je rekao Obradović, ako se pogledaju mere koje EU preduzima protiv Rusije videće se da su one zasnovane na dvostrukim aršinima i da oslikavaju interese SAD. On kao primer navodi da su ekonomske sankcije u najvećoj meri usmerene ka odbrambenim i energetskim kompanijama iz Rusije, a to su oblasti u kojima je Rusija konkurentna u svetu, i da je proterivanje ruskih diplomata zbog „slučaja Skripaljˮ započeto na inicijativu SAD.\n„Već iz ovih primera vidimo da bi za prevazilaženje krize – za početak – bilo dobro da EU, odnosno političke elite EU, počnu da donose odluke u interesu svojih država, a ne u interesu SAD. A taj interes je nesumnjivo u saradnji sa Rusijom, koja je i sama deo Evrope, a naročito u saradnji u oblasti energetike“ – rekao je lider Dveri.\nObradović je na kraju istakao da u Evropi jača blok partija koje su za Evropu nacija i za saradnju sa Rusijom, a govor je zaključio rečenicom: „Krim je Rusija – Kosovo je Srbija!“.\nOkrugli sto je održan u čuvenom Livadijskom dvorcu, nekadašnjoj letnjoj rezidenciji ruskog cara Nikolaja Romanova, istorijskom mestu u kome su se u februaru 1945. godine sreli Staljin, Ruzvelt i Čerčil.\nTagged Boško ObradovićEkonomski forumEUEU-RusijaJaltaKosovoKrimLivadski dvoracRFRusijaSADSaopštenjaslučaj Skripalj


Zašto se 9. maja obilježava Dan pobjede nad fašizmom dok se u EU slavi Dan Evrope? (FOTO) (VIDEO) – Volim Podgoricu\nHome / NOVOSTI / Društvo / Zašto se 9. maja obilježava Dan pobjede nad fašizmom dok se u EU slavi Dan Evrope? (FOTO) (VIDEO)\nZašto se 9. maja obilježava Dan pobjede nad fašizmom dok se u EU slavi Dan Evrope? (FOTO) (VIDEO)\nŠirom Evrope danas je obilježen 9. maj kao Dan pobjede nad fašizmom i Dan Evrope, u znak sjećanja na završetak Drugog svetskog rata u Evropi 1945. godine i početak stvaranja Evropske unije, pet godina kasnije. Ove godine obilježava se 73. godišnjica završetka Drugog svjetskog rata i 68 godina od pokretanja inicijative za stvaranje današnje Evropske unije.\nSS-general-lajtnant Valter Kruger stoji na tenku 2. SS oklopne divizije „Rajh“ tokom Treće bitke za Harkov 20. aprila 1943. Foto: Wikimedia Commons/Bundesarchiv, Bild 101III-Zschaeckel-197-09 / Zschäckel, Friedrich / CC-BY-SA 3.0


14.01.2022 u 13:38\nPRIŠTINA - Politički savetnik premijera privremenih institucija samnouprave u Prištini Aljbina Kurtija Jeton Zulfaj odbio je danas poziv nemačkog ambašadora na Kosovu i Metohiji Jorna Rodea da se Srbima u Pokrajini dozvoli da glasaju na rpedstojećem referendumu za promenu Ustava Srbije. „Ustanovljena praksa je bila loša praksa kojom je 'stranim ilegalnim strukturama dozvoljeno da slobodno deluju u našoj zemlji', napisao je na Tviteru Zulfaj. On je poručio da svi građani srpske nacionalnosti na Kosovu sa dvojnim državljanstvom mogu da glasaju preko Kancelarije Srbije za vezu u Prištini ili poštom. „Svi vi podržavate vladavinu zakona na Kosovu”, poručio je Zulfaj Rodeu, prenosi portal Kosovo onlajn. Nemački ambasador u Prištini je ranije na svom nalogu na Tviteru objavio poziv\n10.01.2022 u 14:48\nBivši predsednik Skupštine Kosova Kadri Veselji, koji je pred Specijalnim sudom u Hagu optužen za ratne zločine, stigao je danas na Kosovo, preneli su prištinski mediji. Odmah po dolasku on je uz pratnju pripadnika Euleksa i Policije Kosova posetio grob majke koja je nedavno preminula, a očekuje se da će posetiti i porodicu u južnom delu Mitrovice. Za sada nema informacija koliko će dana on boraviti na Kosovu. Ovo nije prvi put da Veselji privremeno boravi na Kosovu od kada je pritvoren u Hagu, pošto je u maju prošle godine došao kako bi posetio svog oca, koji je tada bio u bolnici i u julu, nakon što mu je otac preminuo, prenosi Beta.\n23.12.2021 u 17:05\nEvakuisana autobuska stanica u Prištini, sumnja se da je podmetnuta bomba\nPRIŠTINA – Direktor autobuske stanice u Prištini Arijanit Grezda saopštio je da je taj objekat evakuisan zbog sumnje da je u njemu podmetnuta bomba, javljaju mediji na albanskom. Kako se navodi, kosovska policija se još uvek nije oglasila o tom slučaju. „Napustili smo lice mesta, svi su sklonjeni”, rekao je direktor stanice u Prištini, prenosi RTS. Policija je odmah preduzela sve mere bezbednosti na tom području, javlja Tanjug. Građani su evakuisani, dok policijske jednice pretražuju područje prištinske autobuske stanice.\n22.12.2021 u 12:54\nPlata poslanika u Prištini 1.547 evra\nOsnovna plata poslanika na Kosovu je 1.547 evra mesečno ili 18.564 evra godišnje, objavili su kosovski mediji. Mesečna naknada za učešće na plenarnim sednicama iznosi 240 evra, dok je naknada za sednice odbora 160 evra. Takođe, svih 120 poslanika imaju pravo da pokriju troškove boravka i putovanja, unutar i van zemlje za službene obaveze. U obrascima imovinskih izjava u kosovskoj Agenciji za borbu protiv korupcije navodi se da poslanici primaju do 23.000 evra platu na godišnjem nivou, uz druge naknade. Prema Poslovniku Skupštine Kosova, da bi koristio taj prihod, poslanik je dužan da učestvuje na plenarnim sednicama i sastancima pomoćnih tela Skupštine čiji je član, prenosi Beta.\n17.12.2021 u 17:00\nBivši premijer Hoti optužio Osmani da je antizapadno orijentisana\nBivši premijer Kosova i poslanik kosovskog parlamenta Avdulah Hoti optužio je danas predsednicu samozvanog Kosova Vjosu Osmani da je antizapadno orijentisana. Osmani je u godišnjem obraćanju poslanicima skupštine u Prištini rekla da moratorijum u lobiranju za priznanje nezavisnosti Kosova i učlanjenje u međunarodne organizacije koji su postignuti u Beloj kući narušilo ustavni poredak. „Kako ustavni poredak Kosova može da narušava Ovalna kancelarija Bele kuće, koja više štiti državljanstvo Kosova nego neki političari i nosioci institucija u Prištini. Samo političari određenog tipa, nezapadne orijentacije, mogu da misle i govore takve stvari”, napisao je Hoti na Fejsbuku. Ocenio je da se „postojanje države Kosovo” ugrožava kada se naruše odnosi sa SAD, dok odgovoran i


Jelena Ječanski je u nedelju debitovala na Svetskom prvenstvu i na deonici od 10 kilometara zauzela 51. mesto u vremenu 2:16:10.6. Pobedila je Aurelie Muller iz Francuske (2:00:13.7), druga je bila Samantha Arevalo iz Ekvadora (2:00:17.0), a treće mesto su podelile Arianna Bridi iz Italije (2:00:17.2) i Ana Marcela Cunha iz Brazila (2:00:17.2).\nJelena je popravila svoje vreme na ovoj distanci za 44 sekunde u odnosu na prošlu godinu na istom mestu, kada je plivala svetski kup. Treba napomenuti i to da je ona još juniorka ove i sledeće godine u plivanju na otvorenim vodama i sigurno ima potencijal, a to je pokazala i u početku trke kada je bila vrlo dobro plasirana.\nJelena Ječanski je u sredu na Balatonu u konkurenciji 60 takmičarki nastupila i u trci na 5 kilometara i osvojila 44. mesto u vremenu 1:04:31.3, sa zaostatkom od +5:24.3 u odnosu na pobednicu Amerikanku Ashley Twichell (59:07.0), druga je bila Aurelie Muller iz Francuske (59:10.5) i treće mesto osvojila je Ana Marcela Cunha iz Brazila (59:11.4).\nTamaš Farkaš je u svetskoj eliti u finalnoj trci na 10 kilometara u konkurenciji 65 plivača zauzeo 36. mesto. Njegovo vreme je bilo 1:54:34,00, sa zaostatkom za prvoplasiranim 2:35,50, a Bence Balzam je zauzeo 51. mesto u vremenu 2:00:01,40, sa zaostatkom za prvoplasiranim 8:02,90. Ostvareni rezultati potvrđuju evidentan napredak obojice i sigurno je da će se postignutim plasmanom upisati u elitu svetskog OWS.\nPrvo mesto i titulu svetskog šampiona osvojio je aktuelni olimpijski pobednik iz Brazila, Ferry Weertman iz Holandije (1:51:58.5), drugi je bio Amerikanac Jordan Wilimovsky (1:51:58.6 ), inače svetski šampion iz Kazana 2015, a treće mesto osvojio je Marc-Antoine Oliver iz Francuske (1:51:59.2), pobednik trke na 5 kilometara aktuelnog Svetskog prvenstva.\nU plivanju u bazenima Srbiju će predstavljati još jedan Bečejac, Čaba Silađi, koji će nastupiti u disciplinama 50 i 100 metara prsno. U sastavu naše selekcije su još Velimir Stjepanović, Anja Crevar, Ivan Lenđer, Sebastian Sabo, Stefan Šorak, Uroš Nikolić, Vuk Čelić i Andrej Barna.\nViše iz ove kategorije « Prvenstvo Evrope u Plovdivu: Još jedno srebro Marka Tomićevića\tPripreme fudbalera Bečeja: Provere potvrdile kvalitet »


Slaven Dakić zvani Žućo zadržan u pritvoru: Kakve su njegove veze sa uhapšenim Srećkom Trifkovićem? - Bportal.ba - Najvažnije vijesti iz BiH\nSlaven Dakić zvani Žućo pripadnik je grupe protiv koje je Tužilaštvo BiH podiglo do sada najopsežniju optužnicu za organizirani kriminal u vezi s krađama automobila, krijumčarenjem i daljnjom prodajom, izmjenom identifikacionih oznaka, iznuđivanjem otkupa ili rastavljanjem u dijelove za daljnju prodaju, uglavnom skupocjenih motornih vozila, ukradenih od građana u Kantonu Sarajevo, Istočnom Sarajevu i drugim krajevima BiH.\nTužilaštvu Kantona Sarajevo nakon jučerašnje akcije policijskih agencija i hapšenja tri osobe za sada je predat samo Slaven Dakić, potvrđeno u MUP-u KS. “Osoba incijala D. S. predata je u nadležnost Tužilaštva Kantona Sarajevo i tereti se za krivično djelo teške krađe. Druga osoba koja je jutros obrađena u MUP-u je puštena”, kazala je Kuldija za Slobodnu Bosnu.\nPodsjetimo, u zajedničkoj akciji nekoliko policijskih agencija u Rogatici uhapšeni su Slaven Dakić (30) iz Istočne Ilidže, Rade Bartula (51) sa Sokoca i Zoran Jovičić (54) iz Rogatice.\nBelma Balijagić-Džuho, advokatica uhapšenog Slavena Dakića zvanog Žućo, kazala je da je jutros boravila u MUP-u Kantona Sarajevo, gdje se nalazi njen branjenik.\nKaže da mu se na teret stavlja krivično djelo teška krađa.\nPrema riječima advokatice Balijagić-Džuho, ono što je njoj rečeno u Tužilaštvu i prema osnovama sumnje, Dakić nema veze s uhapšenim Srećkom Trifkovićem niti se njegovo hapšenje može dovesti u vezu s ubistvom sarajevskih policajaca Adisa Šehovića i Davora Vujinovića.\nPolicijski službenici Policijske uprave Istočno Sarajevo, danas su u saradnji sa pripadnicima Državne agencije za istrage i zaštitu BiH (SIPA) i MUP-a Kantona Sarajevo tokom pretresa na području općine Sokolac pronašli veću količinu autodijelova. U nastavku realizacije aktivnosti na blokiranom području na teritoriji koju operativno pokriva Policijska uprava Istočno Sarajevo, izvršen je pretres kuće i pomoćnih objekata u mjestu Pločnik, općina Sokolac.\n“Tokom pretresa pronađena je veće količina autodijelova, marke Volkswagen, Audi i Škoda, za koje postoji sumnja da potiču iz krivičnih djela izvršenih na području Kantona Sarajevo”, saopćeno je iz MUP-a RS.\nOznačeno: automafija, pritvor, slaven dakić, tužilaštvo ks


Zaštitni premazi za čelik\nAntikorozin ETehnicki podaci\nOpisDvokomponentni premaz na epoksidnoj osnovi. Primenjuje se za zaštitu od korozije čeličnih površina izloženih hemijskim agresijama.Pakovanje\nZaštitni premazi za beton\nAntikorozin BBTehnicki podaciBezbednosni list\nOpisJednokomponentna smesa u boji na akrilatnoj osnovi. Primenjuje se za zaštitu od korozije novih, starih ili repariranih betonskih i armirano betonskih konstrukcija kao što su mostovi, silosi, tuneli, potporni zidovi, dimnjaci, fasadni elementi.Pakovanje\nAntikorozin BRTehnicki podaciBezbednosni list\nOpisAntikorozivni premaz u boji na bazi sintetičkih smola i rastvarača. Primenjuje se za zaštitu betonskih konstrukcija koje su izložene atmosferskim uticajima, mrazu, solima i blažim hemijskim agresijama kao što su: armirano-betonski mostovi, potporni zidovi, fasade, pristanišni objekti i sl.Pakovanje\nZaštitni premazi za beton i čelik\nAntikorozin STehnicki podaciBezbednosni list\nOpisJednokomponentna smesa na bazi cementa i polimera. Primenjuje se za zaštitu od korozije novih betonskih,, armiranobetonskih i čeličnih elemenata i konstrukcija u slanim sredinama.Pakovanje\nAdingpoks TerTehnicki podaciBezbednosni listBezbednosni list 2\nOpisDvokomponentni premaz na katransko epoksidnoj osnovi. Primenjuje se za zaštitu betonskih i metalnih konstrukcija, cevovoda, rezervoara za naftu i naftne derivate, rezervoara za propan-butan, rezervoara za otpadne vode, tankvana, električnih centrala, sušionica za drvo, ukopanih betonskih i metalnih konstrukcija u agresivnim sredinama i sl.Pakovanjenazad


Udruženje za bezbednost i zdravlje na radu Srbije » PKS: Ulaganja u životnu sredinu do 2021. treba da budu tri odsto BDP-a\n/ ZAŠTITA ŽIVOTNE SREDINE / PKS: Ulaganja u životnu sredinu do 2021. treba da budu tri odsto BDP-a\nPKS: Ulaganja u životnu sredinu do 2021. treba da budu tri odsto BDP-a\nAndrijana Tomic on 08/08/2016 - 11:29 am in ZAŠTITA ŽIVOTNE SREDINE\nSrbija trenutno na životnu sredinu troši 0,9 odsto bruto domaćeg proizvoda (BDP), a planirano je da do 2021. ulaganja u tu oblast dostignu tri odsto BDP-a, izjavio je danas potpresednik Privredne komore Srbije (PKS) Zoran Vujović.\nOn je na skupu o učešću privanog sektora u finansiranju zaštite životne sredine, kazao da je za dostizanje nivoa ulaganja od tri odsto BDP-a potrebno da se do 2019. za prevođenje industrije na održivu proizvodnju i izgradnju infrastrukture, kao i za rešavanje problema otpada i otpadnih voda, obezbedi oko 11 milijardi evra.\n“Najveći trošak imaćemo za zbrinjavanje otpada i upravljanje otpadnim vodama. U sektoru voda biće nam potrebno 5,6 milijardi evra, u segmentu otpada 2,8 milijardi, a za smanjenje industrijskog zagađenja i buke još 1,3 milijarde evra”, kazao je Vujović.\nPrema njegovim rečima, finansiranje zaštite životne sredine je značajan i zahtevan poduhvat sa velikim troškovima, ali su veliki benefiti na kraju procesa evropskih integracija.\n“Taj posao i taj trošak, država niti treba niti može da sama iznese, zbog čega je važna uloga i uključivanje korporativnog sektora i privatnog kapitala”, kazao je on.\nVujović je podsetio da je Srbija u protekle dve godine usaglašavanjem regulatornog okvira sa evropskim direktvima postigla ogroman napredak što je otvorilo vrata za početak pregovora o poglavlju 27, najkasnije do kraja ove ili početkom naredne godine.\nOn je naglasio i da je, prema ocenama Evropske komisije, Srbija “transponovala” više od 98 odsto direktiva EU u domaće zakonodavstvo i naprednija je u procesima pregovora od drugih zemalja Zapadnog Balkana, ali da je veliki problem primena regulative posebno u lokalnim zajednicama.\nPrema njegovim rečima, problem u Srbiji su i netransparentna opterećenja po osnovu lokalnih ekoloških taksi, taksi na posebne tokove otpada, ambalažni otpad i drugi administrativni nameti i zato je značajno formiranje Zelenog fonda da bi se sredstva za zaštitu životne sredine koja se ubiraju od privrede po više osnova, slivala na jedno mesto i efikasnije koristila.\n“Neophodna je i efikasna kombinacija domaćih i eksternih izvora finansiranja, od besprovratnih sredstava iz evropskih IPA i drugih donatorskih fondova, preko specijaizovanih kreditnih linija domaćih i stranih komercijalnih banaka, budžetskih i drugih fondova centralne države i lokalne samouprave do direktnih investicija privatnog sektora”, kazao je on.\nVujović je naglasio i da se PKS zalaže za javno-privatno partnerstvo (JPP) što bi privuklo neophodan infrastrukturni kapital, i kojim se prema nekim procenama može pokriti značajan deo investicionih potreba posebno u upravljanju komunalnim otpadom i otpadnim vodama.\nOn je podsetio da su do sadau Srbiji, po Zakonu o komunalnim delatnostima, realizovana 24 ugovora o JPP .\nGradski sekretar za životnu sredinu Goran Trivan kazao je da je veliki problem Srbije nedostatak spremnih projekta iz oblasti zaštite životne sredine i to je ključni zadatak na kome treba da se radi, jer bez njih nema ni napretka u toj oblasti niti novca iz fondova EU.\nTrivan je dodao da jedan projekat ne može da se završi za manje od šest meseci i da su ako bi se odmah krenulo sa njihovom izradom, potrebne tri godine da bi ušli u njihovo finasiranje.\n“Životna sredina mora da dobije mnogo veća ovčašćenja u smislu uticaja na neke tokove”, kazao je on i dodao da nisu svi standardi Srbije u toj oblast lošu već negde imamo i mnogo veće standarde od potrebnih što je jako dobro.\nPrema njegovim rečima, potrebno je da se i sredstva od ekoloških taksi koja se prikupe, a koja se procenjuju da će ove godine biti oko 997 miliona dinara, namenski koristite, a ne da ta sredstva idu u budžet .\n“Ne smemo dozvoliti da nam se dese stvari kao sto nam se desilo pre neku godinu sa poplavama koje su nanele veliku štetu.Moramo raditi na preventivi, jer je ona najvažnija.Pošumljavanje je ključni deo bitke za našu planetu”, naglasio je Trivan.\nFondovi Projekti Životna sredina\n08/08/2016 - 12:40 pm\nOsmoavgustovska nagrada Upravi za bezbednost na radu\n08/08/2016 - 10:49 am


U oživljavanje opštinskih privrednih aktivnosti uključuje se i Privredna komora Srbije | Општина Осечина\nPočetna / vesti / privreda / U oživljavanje opštinskih privrednih aktivnosti uključuje se i Privredna komora Srbije\nProšle sedmice u Beogradu Milan Simić, zamenik predsednika Opštine i Miodrag Stanišić, koordinator opštinske Kancelarije za lokalni ekonomski razvoj, posetili su Privrednu komoru Srbije, gde su o ekonomskim potencijalima Osečine i njihovom maksimalnom angažovanju razkovarali sa Vidom Džagić, potpredsednikom PKS.\n– Ovom prilikom od aktuelenih tema posebna pažnja posvećena je kompaniji „Intema”, koja je u stečaju i čija se prodaja očekuje u narednom periodu. Vida Džagić je izrazila spremnost da nam pomogne u pronalaženju potencijalnog investitora, koji bi ponovo pokrenuo proizvodnju i zaposlio ljude u postojećim pogonima „Inteme”- izjavio je Stanišić.\nLokalna samouprava Osečine uporno i strpljivo priprema „teren” i traži saveznike za oživljavanje privrede na opštinskim prostorima. To podrazumeva stavljanje u funkciju svih raspoloživih kapaciteta, kao i nova ulaganja. Cilj je da se na taj način podigne kvalitet života u ovoj zajednici i ublaže posledice ekonomske krize, a pre svega smanji nezaposlenost, koja predstavlja jedno od ovdašnjih gorućih pitanja.\nVažan deo puta koji vodi ka ostvarivanju zacrtanih planova je isticanje svojih vrednosti i upoznavanje mogućih partnera sa njima, zajednički je zaključak predstavnika Republičke privredne komore i opštine. Ovom prilikom detaljnije je planirano predstavljanje opštine u prostorijama Republičke privredne komore, koje bi trebalo da se održi u najskorije vreme, uz prezentaciju svih opštinskih mogućnosti i potencijalnih lokacija za investicije.\nPored toga, Vida Džagić je sugerisala i obavezno učešće na predstojećem Sajmu lokalne samouprave u Beogradu, s obzirom da se radi o događaju od izuzetne važnosti na kome bi opština Osečina, svakako, trebalo da se pojavi.\n– Takođe, razmatrana je mogućnost da se organizuje poseta Osečine od strane ambasadora iz jednog broja stranih država, kojima bi opština bila domaćin, a koji bi tako mogli i lično da se uvere u svo ono što imamo i sa čime raspolažemo. Takva poseta, najverovatnije, biće realizovana narednog proleća – istakao je Simić.\nFotografija: Miodrag Stanišić, Vida Džagić i Milan Simić\nekonomija milan simić miodrag stanišić\t2013-10-30\nOznake: ekonomija milan simić miodrag stanišić\nPrethodna: BIOSKOP: Filmovi u „tri de” tehnologiji\nSledeća: Vladika Milutin odlikovao Gramatama škole iz Osečine i Pecke


Posmatrači Saveta Evrope uočili niz nedostataka tokom celog izbornog procesa u Srbiji\nBeta 20. juna 2022. 15:45\nDelegacija Parlamentarne skupštine Saveta Evrope (PS SE) koja je posmatrala parlamentarne i predsedničke izbore u Srbiji 3. aprila identifikovala je niz nepravilnosti i nedostataka tokom čitavog izbornog procesa.\nU izveštaju o kom se danas raspravlja na zasedanju Parlamentarne skupštine Saveta Evrope (SE) ističe se da ključni aspekti izbornog procesa u Srbiji zahtevaju dalju reformu i implementaciju i da bi Srbija trebalo da preduzme konkretne mere da unapredi izborni zakonski okvir kao i određene izborne prakse.\nTo bi trebalo da se postigne u okviru procedure nadgledanja PS SE i u bliskoj saradnji sa Venecijanskom komisijom, dodaje se u zaključcima izveštaja o izborima u Srbiji.\nDelegacija PS SE ocenila je da je izborni dan protekao glatko i u celini mirno, ali je, uprkos solidnim pripremama, obeležen nizom sistematskih proceduralnih nedostataka u vezi sa rasporedom biračkih mesta, pretrpanošću, kršenjem tajnosti glasanja i brojnim slučajevima porodičnog glasanja, kao i slučajevima kupovine glasova.\nU izveštaju se podseća da je PS SE posmatrala sve izbore u Srbiji od 2000. godine, sa izuzetkom parlamentarnih izbora 2020. zbog pandemije kovid-19.\nNavodi se da su svi parlamentarni izbori u Srbiji od 2000. bili vanredni, osim jednih i ukazuje da „kultura vanrednih izobra“, iako pravno moguća, utiče na efikasno autonomno funkcionisanje parlamenta u skladu sa ustavnim mandatom, bez obzira koje političke snage su na vlasti.\nParlamentarci SE u izveštaju su konstatovali da su aprilski izbori u Srbiji održani u atmosferi intenzivne polarizacije između vladajuće koalicije i opozicionih partija.\nDelegacija PS SE takođe je primetila da je agresija Ruske Federacije na Ukrajinu u velikoj meri zasenila kampanju, posebno u početnoj fazi i pomerila javni diskurs na bezbednosni razvoj u Evropi i njegov uticaj na Srbiju.\nPosmatrači su ocenili da, u celini gledano, zakonski okvir u Srbiji pruža adekvatnu osnovu za sprovođenje demokratskih izbora ali su naglasili da je neophodna njegova efikasna primena kako bi se u potpunosti osigurali jednaki uslovi.\nU izveštaju se konstatuje da su izvršene izvesne zakonodavne izmene na preporuke Venecijanske komisije i ODIHR, ali da su neka pitanja ostala nerešena, uglavnom u vezi sa pristupom medijima, finansiranjem kampanje, merama za suzbijanje pritiska na birače, kao i javnim nadzorom i revizijom biračkih spiskova.\nKada je reč o medijskom pokrivanju izbora u izveštaju je konstatovano da su u toj oblasti ostali „nerešeni brojni ozbiljni problemi“.\nŽofre: Želimo da se Srbija pridruži jedinstvenom stavu EU…\nAdvokat Arsić: Milorad Djoković ne zna ništa o zločinu na…\nCEP: Pripremili smo model kako bi gradjani imali konkretne…


Feel BelgradeVestiMILION NOĆENJA U BEOGRADU U PRVOJ POLOVINI GODINE\nPrema najnovijim podacima Sekretarijata za upravu – sektor statistike Grada Beograda, u perodu januar – jun u Beogradu je registrovano ukupno 993.718 noćenja u beogradskim smeštajnim kapacitetima, od čega su strani gosti ostvarili za 22% više noćenja u odnosu na isti period prošle godine.\nNajveći broj ostvarenih noćenja u prvih šest meseci ostvarili su gosti iz Izraela, ukupno 55336 noćenja, što predstavlja porast od 649%. Slede turisti iz Kine koji su ostvarili za 128% više noćenja nego u istom perodu prošle godine.\nInostranih gostiju koji su u prvoj polovini godine boravili u našem gradu bilo je za 19% više nego u istom periodu 2016. a najbrojniji gosti bili su iz Turske, Hrvatske, BiH, Grčke, Nemačke, Slovenije, Izraela, Bugarske, Crne Gore i NR Kine.\nOd ukupno 95935 gostiju registrovanih u junu mesecu, stranih turista u Beogradu je bilo za 30% više u odnosu na isti mesec prošle godine, koji su ostvarili za 36% više noćenja.\nSudeći po statističkim podacima, Beograd je u prvoj polovini godine ostvario povećanje prihoda od turizma za iznos oko 100 miliona evra.


Faktor | SDA o imenovanju Schmidta, Izbornom zakonu, smjeni Gordane Tadić...\n02.08.2021. / 18:05\nPredsjedništvo Stranke demokratske akcije (SDA) na 12. redovnoj sjednici održanoj 2. augusta 2021. godine u Sarajevu usvojilo je sljedeće zaključke:\n1. Predsjedništvo SDA pozdravlja odluku visokog predstavnika Valentina Inzka da donese odredbe Krivičnog zakona Bosne i Hercegovine kojim se zabranjuje negiranje genocida u Srebrenici.\nZabranom negiranja genocida i ostalih presuđenih ratnih zločina konačno se može stati u kraj retorici koja više od dvije i po decenije od okončanja rata i počinjenog genocida sprječava prevazilaženje ratnog naslijeđa i posljedica destruktivne politike zasnovane na takvoj retorici.\nPozivamo Tužilaštvo Bosne i Hercegovine da odlučno postupa u skladu sa novim odredbama Krivičnog zakona BiH.\n2. Predsjedništvo SDA upozorava političke predstavnike iz entiteta RS da nerazumnom blokadom rada institucija države Bosne i Hercegovine nanose štetu svim građanima Bosne i Hercegovine, a naročito građanima RS-a koji se suočavaju sa katastrofalnom ekonomskom situacijom u tom bosanskohercegovačkom entitetu. Zabrana negiranja genocida i ostalih ratnih zločina je civilizacijski standard, a ne izgovor za blokiranje rada državnih institucija i izazivanje novih kriza.\nPozivamo političke predstavnike iz entiteta RS u institucijama države Bosne i Hercegovine da odustanu od blokada, te da energiju ulože u postizanje ključnih reformi i stvaranje preduvjeta za kvalitetniji život građana.\n3. Predsjedništvo SDA smatra neustavnim zakone koje je usvojila Narodna skupština RS-a, a kojima se odluka visokog predstavnika proglašava "nevažećom na teritoriji entiteta RS", te se pokušava zakonom zabraniti iznošenje istine o počinjenom genocidu. Klub Bošnjaka u Vijeću naroda RS-a, kao i Pravni tim SDA, poduzet će sve neophodne aktivnosti kako bi se ovi zakoni proglasili neustavnim.\nPozivamo i OHR da reaguje i svojom odlukom navedeni zakon NSRS-a stavi van snage.\nUpozoravamo vlasti entiteta RS da odbijanjem da provode odluke visokog predstavnika direktno krše Dejtonski mirovni sporazum, sa svim posljedicama koje time nastaju.\n4. Predsjedništvo SDA pozdravlja izbor Christiana Schmidta za novog visokog predstavnika.\nIzražavamo očekivanja da će, kao vrhovni tumač Dejtonskog mirovnog sporazuma, postupati u skladu sa obavezama i ovlastima koje mu pripadaju, te pokazati neophodnu odlučnost kako bi se uklonile opstrukcije koje otežavaju funkcionisanje institucija BiH.\n5. Predsjedništvo SDA daje punu podršku regionalnoj ekonomskoj saradnji, te konstatuje da je Bosna i Hercegovina na Samitu Evropska unija – Zapadni Balkan, koji je održan u Sofiji u okviru Berlinskog procesa, već potpisala Sporazum o zajedničkom regionalnom tržištu, koji obuhvata sve države Zapadnog Balkana.\nSmatramo da je ovaj Sporazum pod pokroviteljstvom Evropske unije dovoljan okvir za saradnju i da ga ne treba dovoditi u pitanje pokretanjem novih inicijativa reduciranog karaktera.\n6. Predsjedništvo SDA smatra da je format pregovora o izmjenama Ustava i izbornog zakonodavstva BiH koji obuhvata samo predstavnike SDA i HDZ-a BiH iscrpio svoje mogućnosti, te da je neophodno nastaviti pregovore u formatu u kojem bi učestvovali predstavnici svih parlamentarnih stranaka, uz podršku Centralne izborne komisije BiH, međunarodne zajednice, pravnih eksperata i civilnog društva.\nPredsjedništvo SDA ostaje pri stavu da se izmjenama Ustava i izbornog zakonodavstva mora omogućiti provedba svih presuda Evropskog suda za ljudska prava i Ustavnog suda BiH, čime će biti sačuvan i unaprijeđen osjetljivi balans građanskog i etničkog, na kojem je baziran Ustav BiH.\nRješenjem se mora osigurati univerzalno biračko pasivno i aktivno pravo svim građanima, u svakom dijelu BiH. To je evropski standard na kojem insistira Evropska unija, zahtijevajući implementaciju presuda Evropskog suda za ljudska prava, uz upozorenje da je neprihvatljivo bilo koje rješenje koje dodatno produbljuje etničke podjele u zemlji.\n7. Predsjedništvo SDA smatra da je prijedlog Pravnog tima SDA za izmjene Ustava BiH i Izbornog zakona BiH dobra osnova za postizanje konačnog rješenja kroz pregovore svih parlamentarnih stranaka. Uklanjanjem prefiksa Bošnjak, Hrvat i Srbin u dijelu Ustava koji se odnosi na članove Predsjedništva BiH bila bi omogućena implementacija presude Evropskog suda za ljudska prava u predmetu Sejdić-Finci, te presuda u predmetima Šlaku, Pilav, Zornić i Pudarić.\nNeophodnim smatramo i utvrđivanje nadležnosti Doma naroda Parlamentarne skupštine BiH i Doma naroda Parlamenta FBiH isključivo u zaštiti vitalnog nacionalnog interesa kako bi se uklonila asimetrija u funkcionisanju domova naroda u entitetskim parlamentima, te bio omogućen razvoj parlamentrane predstavničke demokratije kao evropskog standarda.\n8. Predsjedništvo SDA ocjenjuje neprofesionalnim i pristrasnim rad Tužilaštva BiH na čelu sa Gordanom Tadić, koje nastavlja sa selektivnim pristupom u procesuiranju ratnih zločina i drugih krivičnih djela.\nDosadašnje aktivnosti pokazuju da se Tužilaštvo BiH ne želi baviti korupcijskim aferama čiji su akteri zvaničnici iz entiteta RS, poput afere "Ikona", nabavke poljske bolnice, respiratora i u nizu drugih afera.\nPotvrdu ispravnosti takve ocjene pruža i odluka Prvostepene disciplinske komisije Visokog sudskog i tužilačkog vijeća BiH, kojom je Gordana Tadić razriješena dužnosti glavne tužiteljice Tužilaštva BiH.\nSDA će uvijek podržavati nezavisno pravosuđe i procesuiranje svih krivičnih djela, a naročito ratnih zločina i korupcije, bez obzira o kome se radilo.\n9. Predsjedništvo SDA pozdravlja Odluku Ustavnog suda BiH da naloži Komisiji za koncesije BiH rješavanje spornih pitanja između države BiH i entiteta RS u vezi sa dodjelom koncesija za izgradnju hidroelektrana na rijeci Drini.\nTa Odluka predstavlja potvrdu opravdanosti stavova i zahtjeva SDA, prema kojima o dodjeli koncesija za izgradnju hidroelektrana na rijeci Drini odlučuje država BiH, a ne niži nivoi vlasti.\n10. Predsjedništvo SDA pozdravlja zajedničku izjavu država članica NATO-a kojom je još jednom snažno i nedvosmisleno pružena puna podrška suverenitetu i teritorijalnom integritetu, te sigurnosti i stabilnosti BiH.\nPozdravljamo i podršku NATO-a u provođenju nužnih reformi koje BiH vode ka punopravnom članstvu u ovoj alijansi i u Evropskoj uniji, te ponavljamo potpunu posvećenost aktivnostima koje trasiraju put ka ostvarenju tog cilja.\n11. Predsjedništvo SDA pozdravlja odluku Evropskog parlamenta o usvajanju Izvještaja o BiH, te pruženu čvrstu podršku evropskoj integraciji BiH i potrebi usklađivanja ustavnog okvira i izbornog zakonodavstva sa evropskim demokratskim standardima.\nOdbacivanje amandmana parlamentaraca iz Hrvatske i evropskih ultradesničarskih stranaka, kojim se od BiH traži dodatno produbljivanje diskriminacije u izbornom procesu i nametanje standarda koje je Evropa davno odbacila, jasna je poruka u kojem pravcu se buduće reforme Ustava i izbornog zakonodavstva u BiH trebaju kretati.\n12. Povodom spajanja Pelješkog mosta, Predsjedništvo SDA drži da to i dalje ostaje sporno pitanje, jer se izgradnji pristupilo bez saglasnosti državnih institucija BiH i bez prethodnog omogućavanja BiH slobodnog – ničim ometanog pristupa otvorenom moru.\nPredsjedništvo SDA zahtjeva od svojih kadrova u institucijama BiH da nastave aktivnosti s ciljem omogućavanja slobodnog i ničim ometanog pristupa BiH otvorenom moru, u skladu sa Međunarodnom konvencijom o pravu mora.\n13. Predsjedništvo SDA pozdravlja usvajanje rezolucija u Skupštini Crne Gore i Skupštini Kosova kojim se osuđuje genocid u Srebrenici.\nSmatramo da je takav odnos jedini ispravan put ka prihvatanju istine o događajima iz 90-ih godina, što je temelj za nastavak uspostavljanja povjerenja i izgradnje boljih odnosa među državama i narodima na Balkanu.\n14. Predsjedništvo SDA pozdravlja konačnu implementaciju presude Evropskog suda za ljudska prava u Strazburu, kojom je uklonjen bespravno izgrađeni vjerski objekat na privatnoj imovini Fate Orlović.\nPozivamo vlasti entiteta RS da hitno realiziraju i presudu Vrhovnog suda RS-a kojom se Bošnjacima u tom bosanskohercegovačkom entitetu potvrđuje pravo na izučavanje bosanskog jezika.\n15. Predsjedništvo SDA pozdravlja donošenje niza zakona u Parlamentu FBiH koje su inicirali zastupnici SDA, a koji će doprinijeti pravednijoj raspodjeli javnih prihoda, pomoći roditeljima – njegovateljima, te osigurati veća prava boračkim kategorijama.\n16. Predsjedništvo SDA pozdravlja početak masovne vakcinacije na prostoru FBiH, za koju je osiguran dovoljan broj vakcina. Pozivamo nadležne institucije da osiguraju više puntova za vakcinaciju kako bi se ubrzao proces imunizacije i izbjegle nepotrebne gužve.\nTakođer pozivamo građane FBiH da se odazovu pozivima na vakcinisanje, te da odgovornim pristupom ublažimo posljedice eventualnog novog talasa pandemije.\n17. Predsjedništvo SDA je donijelo odluku o razrješenju organa Općinskog odbora SDA Novi Grad Sarajevo, te o imenovanju Povjereništva na čelu sa prof. Safetom Kešom, sa trajanjem mandata do narednog Kongresa SDA.\n18. Predsjedništvo SDA imenuje Radnu grupu u sastavu: Safet Softić, Mirsad Zaimović i Šemsudin Dedić, koja ima zadatak da u roku od mjesec dana pripremi prijedlog rekonstrukcije kantonalnih izvršnih odbora SDA Kantona Sarajevo i Unsko-sanskog kantona, te Gradskog odbora SDA Zenica.\nPredsjedništvo SDAIzborni zakonGordana Tadić


Hewlett Packard Enterprise – 19. od 100 – Rešenje za vašu štampu\nProšle nedelje je Hewlett Packard Enterprise imenovan na 19. mesto liste Fortune 2022 sa 100 najboljih kompanija za rad. Ovo priznanje je svedočanstvo njihove jake kulture i pokazuje svetu ono što članovi HP tima već znaju – #HPE je odlično mesto za rad!\nFortune i nnjihov partner Great Place to Work objavljuju listu najboljih kompanija već 25 godina. Dok je COVID-19 zauvek promenio način na koji radimo, najbolja preduzeća se pojačavaju kako bi podržali svoje zaposlene dok plove nepoznatim vodama.\nŠta pomaže kompaniji da se istakne?\nSavet: Fleksibilnost, raznovrsnost i nekoliko dodatnih plaćenih slobodnih dana su mnogo važni.\nHewlett Packard Enterprise—koji se odvojio od Hewlett-Packard-a 2015. godine, fokusiran na informacionu tehnologiju—zabeležio je rast porudžbina za 20% tokom prvog fiskalnog kvartala 2022. godine, jer su mnoge američke kompanije nastavile da vraćaju zaposlene u kancelariju. Ipak, interno, HPE je udvostručio mentalnu i emocionalnu podršku koju nudi zaposlenima i fokusirao se na uvođenje pogodnosti kao što je program „Rad koji odgovara vašem životu“. Kao deo inicijative, pokrenute 2019. godine, zaposleni dobijaju pristup tri sata plaćenog slobodnog vremena jednog petka u mesecu i šest punih slobodnih petka svakog leta.\nHPE je svetski priznata kompanija za pružanje usluga edge-to-cloud, koja pomaže organizacijama da preuymu podatke i dobiju na vrednosti, svuda. Kroz jedinstvena, otvorena i inteligentna tehnološka rešenja sa doslednim iskustvima širom clouda, HPE pomaže klijentima da razviju nove poslovne modele i povećaju operativne performanse.\n87% zaposlenih u kompaniji Hewlett Packard Enterprise kaže da je to odlično mesto za rad u poređenju sa 57% zaposlenih u tipičnoj kompaniji sa sedištem u Americi.\n94% Menadžment je pošten i etičan u svojim poslovnim praksama.\n93% Kada se pridružite kompaniji, osećate se dobrodošli u tim.\n92% Ljudi ovde imaju veliku odgovornost.\n92% mogu da uzmu slobodno vreme kada smatraju da im je potrebno.\n92% ljudi brinu jedni o drugima\nKakva su va[a iskustva sa doma’im kompanijama i koja bi po Vama mogla da se nađe na ovoj listi?\nnajbolji okruženje posao print štampa\nVesti 27 marta, 2022\nNajbolji u klasi 23 januara, 2022\nRecenzija HP PageWide Pro MFP 477dw – Svet komjutera


Ruski raketni sistemi – bajka kojom tabloidi lažu Srbiju – Gerila\nGerila > Društvo > Ruski raketni sistemi – bajka kojom tabloidi lažu Srbiju\nobjavljeno na May. 14, 2018 u 4:16 pm 14/05/2018\nPutovanje Aleksandra Vučića u Rusiju srpski tablodi, pre svih Informer, Alo i Srpski telegraf iskoristili su da ponovo pišu o nabavci ruskog vojnog naoružanja. Putin će, tvrdi Informer, Srbiji dati po nižoj ceni od tržišne najnoviji raketni sistem „pancir“, a i lično je Aleksandru Vučiću obećao da će braniti Kosovo „kao da je rusko“. Alo ide i korak dalje i najavljuje da je nabavka naoružanja već ugovorena. Za ovakve tvrdnje nema ni zvaničnih ni nezvaničnih potvrda. Informer navodi: Ruski predsednik Vladimir Vladimirovič Putin spreman je da u najkraćem mogućem roku Srbiji isporuči moćni raketni sistem „pancir S“, potvrđeno je juče Informeru u Moskvi. 1 1Informer u tekstu „Putinov pancir SPAS ZA SRBIJU“ dalje kaže da će Putin ovaj sistem Srbiji prodati po ceni nižoj od tržišne, kao i da posle te nabavke „našu državu više niko ne bi smeo da napadne“.\nU izjavi za Blic Aleksandar Radić je kazao da je reč o sistemu koji se koristi kao podrška raketnom sistemu S-400, koji mi nemamo. „Postavlja se pitanje zašto bismo onda nabavljali ovo naoružanje, pogotovo što ne nameravamo da ratujemo“. Alo navodno saznaje da je „Aleksandar Vučić ugovorio nabavku najboljeg i najsavremenijeg oružja, kakvim bi se ponosile i najmoćnije sile sveta“ aludirajući na raketni sistem „pancir“. U svom kratkom tekstu ni jednom izjavom ili dokazom ne potvrđuju ova saznanja.\nVečernje novosti su u oktobru prošle godine izvestile da ćemo „od Rusa tražiti “Buk” i “pancir“, što je navodno bila tema tokom posete Dmitrija Rogozina i Sergeja Šojgua Beogradu.\nPROČITAJTE JOŠ: ALEKSANDRE, TI SI SAMO JEDNA VIŠE KUKAVICA\n„Kod nabavke vojne opreme važi ona narodna “koliko para, toliko muzike”, ali zahvalan sam Rusiji što je Srbija migove i njihov remont dobila pod značajno povoljnijim uslovima nego što su dobile neke zemlje u regionu“. Informer navodi: Srbija može da računa na maksimalnu pomoć Rusije u borbi za Kosovo. Moskva će braniti srpsku pokrajinu kao da je ruska. 2 2Na naslovnoj stranici izdanja Informera od 10. maja tvrdi se da je i Putin dao obećanje Vučiću da će braniti Kosovo kao da je rusko.\nTagovialeksandar vučićalobajkablatoidiinformerlažnaoružanjeoružjepancirPutinRusijaruski raketni sistemisirijasrbijasrpski telegraftabloidivučić


Beograd poveo protiv Zvezde u finalnoj seriji - Soskanal\n» Beograd poveo protiv Zvezde u finalnoj seriji\nObjavio Bojan Pavlović 22/03/2017 - 23:39\nHokejaši najmlađeg srpskog kluba do trijumfa su stigli posle sjajne igre u prvoj trećini, kada su stigli do velike prednosti od 4-0, posle koje je povratak "Crveno-belih" praktično bio nemoguća misija. Beograd je tako stigao na korak do prve titule u klupskoj istoriji za koju mu je potreban još jedan trijumf.\nNajefikasniji u redovima pobednika bio je Marko Milovanović sa dva gola, dok je najbolju partiju pružio Samir Saliji koji je uz postignut gol zabeležio i tri asistencije. Strelci za nominalnog domaćina bili su i kapiten Dimitrije Filipović, Srđan Ristić, Kevin Albers i Marko Brkušanin.\nU ekipi Crvene zvezde po jedan gol i asistenciju zabeležio je Aleksandar Zubricki, dok se u strelce upisao i Evgeni Leonov.\nDrugi meč finalne serije na programu je već u petak, a zbog zauzetosti ledene dvorane "Pionir" usled turnira u umetničkom klizanju "Beogradski trofej" utakmica će na predlog SKHL Crvena zvezda biti odigran u ledenoj dvorani "Spens" u Novom Sadu, s početkom u 20.15 časova.


Istraživači sa Harvarda ustanovili su da je vakcina protiv tuberkuloze takođe u stanju da poveća proizvodnju insulina u organizmu.\nJedna od najstarijih vakcina na svetu sada ima novu primenu. Bacilus Kalmet Gerin, poznatija kao Be Se Že je vakcina stara 80 godina - napravljena za lečenje tuberkuloze. U današnje vreme otkriveno je da je delotvorna u lečenju dugotrajnog dijabetesa tipa 1, koji je u porastu širom sveta.\nBe Se Že vakcina odavno se daje deci u zemljama u razvoju kako bi ih zaštitila od tuberkuloze. Ali u nedavnim kliničkim ispitivanjima, istraživači sa univerziteta Harvard ustanovili su da je vakcina takođe u stanju da poveća proizvodnju insulina u organizmu pacijenata koji imaju dijabetes tipa 1. Dr Deniz Fautsman, koja je predvodila istraživanje, kaže da je njen tim bio u mogućnosti da izleči dijabetes tipa 1 kod miševa.\nGovoreći za naš program preko Skajpa ona je navela da su i u manjem kliničkom ispitivanju na ljudima, rezultati bili obećavajući.\n„Ustanovili smo da smo čak i sa dve male doze vakcine, tokom četiri nedelje, počeli da uočavamo uništavanje loših imunih ćelija, i na naše iznenađenje, pankreas je počeo ponovo da stvara manje doze insulina“.\nDijabetes tipa 1 uništava ćelije koje proizvode insulin. Osobe koje imaju tu bolest moraju redovno da prate i održavaju nivo šećera u krvi, ubrizgavanjem insulina. Faustman kaže da Be Se Že vakcina deluje kod tih pacijenata tako što izaziva proizvodnju hormona pod nazivom Tumor nekrozis faktor ili TNF.\n„Već 20 godina je poznato da ako neko dobije tu vakcinu njegovo telo počinje da stvara hormon nazvan TNF i to je ono što smo hteli. Ali TNF ne postoji u formi leka, tako da smo koristili jeftini surogat kako bi proizveli TNF kod osoba sa dugogodišnjim dijabetesom“.\nBe Se Že vakcina obično ima pozitivan rezultat u testovima na koži kada se dijagnostikuje tuberkuloza. Ali dr Faustman kaže da ako se ustanovi da ta vakcina nije delotvorna u lečenju dijabetesa tipa 1, oni koji je prime bar će neko vreme biti zaštićeni od tuberkuloze. Ona očekuje da će uspostavljanje pravilne doze Be Se Žea biti najveći izazov u dobijanju kontinuiranih rezultata za pacijente sa dijabetesom tipa 1.


AKTUELNE TEME: Srpski parlamentarci primili koleginicu iz Francuske! | Happy BSC portal\nČlanovi skupštinskog Odbora za evropske integeracije razgovarali su danas sa poslanicom skupštine Francuske Leticijom Avijom o procesu evropskih integracija Srbije, aktuelnim političkim pitanjima u Srbiji i borbi protiv diskriminacije, saopšteno je iz srpskog Parlamenta.\nNa sastanku je ocenjeno da su odnosi dveju zemalja dobri i da je nedavna poseta francuskog predsednika Srbiji pokazala veliko prijateljstvo Srbije i Francuske, kao i da predstavlja važan korak u unapređenju odnosa, navodi se u saopštenju.\nČlanovi Odbora za evropske integracije tom prilikom su poručili da je Srbija privržena ispunjavanju svih zahteva za članstvo u EU, kao i da ima dovoljno administrativnih kapaciteta da to učini.\nNaveli su da procesi proširenja EU i njeno reformisanje mogu da teku paralelno, bez međusobnog isključivanja, kao i da je zbog zajedničkih izazova koji nas čekaju u budućnosti važno da Srbija, ali i zemlje regiona, što pre postanu članice EU.\nČlan Odbora Dragan Šormaz zahvalio je francuskoj parlamentarki na podršci Francuske Srbiji na njenom evropskom putu i istakao pozitivne primere koji Srbiju preporučuju za članstvo u EU.\nTo su, kako je naveo, visoki standardi za nacionalne manjine i ostale manjinske grupe u zemlji, ali i stav Srbije tokom migrantske krize tokom koje je kroz našu zemlju prošlo više od 1,2 miliona izbeglica, navodi se u saopštenju.\nU razgovoru u kome su učestovali članovi Odbora Nataša Vučković, Gordana Čomić, Dubravka Filipovski i Zvonimir Ðokić bilo je reči o unapređenju saradnje Srbije i Francuske u oblasti ekonomije, biznisa, kulture, ali i o unapređenju parlamentarne saradnje.\nTakođe se pričalo o naporima koje Srbija ulaže za pripremu za članstvo u EU i izazovima koji se na tom putu nalaze, poput razvoja demokratskih institucija, ispunjavanja demokratskih standarda, vladavine prava, medijskih sloboda, negovanja javnog političkog dijaloga, ali i o ponudi Evropskog parlamenta da posreduje u dijalogu pozicije i opozicije u Srbiji pred predstojeće redovne parlamentarne izbore.\nSagovornici su razmenili mišljenja i o situaciji u samoj EU nakon nedavno održanih izbora za evropski parlament, kao i o nepopularnosti teme proširenja u zemljama članicama.\nInače, Avia, koja učestvuje na konferenciji o borbi protiv netolerancije i promovisanju jednakosti u Beogradu, predlagač je zakona za borbu protiv mržnje na internetu u francuskom parlamentu i u razgovoru sa srpskim kolegama pozdravila je napore Srbije za članstvo u EU, ali i u borbi protiv diskriminacije u društvu.\nOna je poručila da EU nije institucija, već forum država koje u njega ulaze sa svim onim što imaju i da bi moto EU mogao biti - ujedinjeni u različitosti.\nNavela je da EU nije savršena, jer su poslednji izbori za evropski parlament pokazali potrebu za njeno reformisanje, ali takođe i da je potrebna da bi se očuvao mir, navodi se u saopštenju.


Vučić: Finansijska pomoć za prvo dete 300.000 dinara od 1. januara!\nRazmatra se i davanje bespovratne pomoći od 10.000 do 20.000 evra za kupovinu stana\nOn je rekao da će odredjene mere biti usvojene i za radjanje drugog i treće deteta, ali naročito za radjanje drugog, i dodao da će one biti objavljene detaljnije u narednih 15 dana. Vučić je ukazao da će pomoć od 300.000 dinara biti dodeljena iz republičkog budžeta a da će grad Beograd i mnogi drugi gradovi nastaviti da daju i svoju pomoć porodiljama.\nOn je dodao da će se tako stvoriti drugačije socijalno okruženje i ti mladi ljudi neće imati utisak da su uništili karijeru zato što su ostvarili roditeljske potrebe. Vučić je rekao da će neke mere biti usmerene i na stambeno zbrinjavanje mladih roditelja, kako bi što pre izašli iz roditeljskih stanova, i da se razmatra davanje bespovratne pomoći od 10.000 do 20.000 evra za kupovinu stana.\nAleksandar Vučić, finansijska pomoć, podsticanje rađanja, prvo dete


Superliga Srbije: Napredak ubedljiv protiv Kolubare, bez golova u Surdulici – Sport\nFudbaleri Napretka ubedljivo su savladali Kolubaru 3:0, dok su Radnik i Metalac igrali bez golova, u poslednjim utakmicama prvog kola Linglong Superlige Srbije.\nFudbaleri napretka savladali su novajliju u Linglong Superligi, ekipu Kolubare, sa 3:0 i posle prvog kola zauzimaju drugo mesto na tabeli.\nKruševljani su već na poluvremenu imali dva gola prednosti, a oba pogotka postigao je mladi Đorđe Jovanović.\nKonačan rezultat postavio je Kočić, a domaći su utakmicu završili sa igračem manje na terenu, posle isključenja Stefana Jovanovića.\nU prvoj današnjoj utakmici Radnik i Metalac u Surdulici su odigrali bez golova.\nČukarički – Voždovac 2:1\nTSC – Novi Pazar 2:0\nProleter – Partizan 0:4\nSpartak – Radnički Niš 1:1\nMladost – Radnički 1923 0:1


Beogradski glas (Beta) – Nacionalna koalicija za decentralizaciju (NKD) saopštila je da je došla do dokumenata o finansijskom poslovanju koji pokazuju da je JP „Aerodrom Niš“ u 2018. godini poslovao sa gubitkom od preko 13 miliona dinara, što je prvi put da aerodrom ostvaruje gubitak još od 2014. godine.\n„Posebno brine što je aerodrom ostvario jedva 81 odsto planiranih prihoda u 2018. godini, dok je taj procenat u 2017. iznosio i preko 90 odsto. Isti dokumenti svedoče da je nerasporedjeni dobitak iz prethodnih godina bio preko 135 miliona dinara i da je taj novac ušao u potrošnju u 2018 godini. Ne samo što je nastao gubitak, već je potrošen i novac koji je iz dobitka prethodnih godina prenet u 2018. godinu“, rečeno je u saopštenju NKD-a.\n„U prvih pet meseci ove godine, niški aerodrom je imao 6,37 odsto manje putnika nego u istom periodu prošle. Broj putnika je takodje u opadanju za 5,2 odsto po letu u istom periodu. Pad u kargo saobraćaju je obeležen prelaskom kargo saobraćaja iz Niša za Beograd, što se takodje može videti u dokumentima i zapisnicima koje poseduje NKD“, podvukli su u toj organizaciji.\nTelekom ne isplaćuje dividende građanima jer je za ogromne sume kupovao operatore, država uskraćena za pet milijardi dinara


Kalifornijski sud naložio da na kafi mora da stoji upozorenje za rak\nProdavci kafe u Kaliforniji treba da stave upozorenja da taj napitak može da ima potencijalno kancerogene sastojke, odlučio je danas sudija Višeg suda te američke države.\nRadi se o hemijskom sastojku nastalom u procesu prženja kafe, akrilamidu, poznatom da je potencijalno kancerogen, i koji je u središtu osmogodišnje pravne bitke izmedju male neprofitne organizacije i velikih proizvodjača kafe.\nSavet za obrazovanje i istraživanje toksičnih materija traži od industrije kafe da ukloni akrilamid iz svojih proizvoda, ili da objavi znacima ili natpisima da postoji opasnost. Akrilamid su uklonili proizvodjači čipsa kada ih je ta organizacija tužila pre više godina.\nIndustrija kafe predvodjena firmom Starbaks saopštila je da nivo te hemikalije u kafi nije štetan i da je bilo koji rizik daleko manji od dobrobiti kafe.\nSudija Višeg suda u Los Andjelesu Elajhu Berl presudio je danas da proizvodjači kafe na sudjenju nisu izložili dovoljno osnova da bi njihov argument pobedio.\n„Dok je tužilac pružio dokaze da konzumiranje kafe povećava rizike štetnosti za fetus, bebe, decu i odrasle, lekarski i epidemiološki stručnjaci tužene strane rekli su da nemaju mišljenje o tom uzroku“, napisao je Berl u svojoj presudi.\nTužena strana nije uspela da pruži dovoljno dokaza da konzumiranje kafe ima blagotvoran uticaj na ljudsko zdravlje, navodi se u zaključku sudije.\nTužba je podneta protiv Starbaksa i još 90 kompanija prema zakonu usvojenom u Kaliforniji 1986. koji se smatra zaslužnim za ukidanje kancerogenih hemikalija iz više proizvoda. Taj zakon se takodje kritikuje da je doveo do ubrzanih dogovornih rešenja.\nZakon o bezbednoj pijaćoj vodi i toksičkoj primeni, poznatiji kao Predlog 65, zahteva da se oznake upozorenja stave za oko 900 hemikalija za koje se zna da izazivaju rak ili urodjene mane. Prema tom zakonu privatni gradjani, razne grupe i advokati mogu da podnesu tužbu u ime države i dobiju deo od naplaćenih kazni zbog toga što nisu data odgovarajuća upozorenja.\nKako navodi agencija AP naučni dokazi o kafi su išli u jednom i u drugom smeru duže vreme ali nedavno je ublažena briga o mogućim opasnostima kafe, i neke studije čak pronalaze da kafa ima prednosti za zdravlje.\nSvetska zdravstvena organizacija je 2016. godine sklonila kafu sa spiska mogućih kancerogenih supstanci.\nStudije ukazuju da je malo verovatno da kafa izazove rak grudi, prostate ili pankreasa i izgleda da smanjuje rizike za rak jetre ili materica, prema SZO. Nema dovoljno dokaza da se utvrdi efekat kafe na desetine drugih tipova raka.\nProizvodjači kafe navode da je neizvodljivo da se akrilamid izvadi iz njihovog proizvoda a da se ne uništi ukus.


Trag fondacija dodelila VIRTUS nagrade za filantropiju - Nira Press\nPočetna » Trag fondacija dodelila VIRTUS nagrade za filantropiju\nTrag fondacija dodelila je 21. januara VIRTUS nagrade za filantropiju kompanijama, malim i srednjim preduzećima i pojedincima, koji su tokom 2016. godine na najdelotvorniji, najdugoročniji i najefektniji način podržali neprofitne akcije ili organizacije od opšteg dobra i interesa.\nDobitnici VIRTUS nagrada za filantropiju\nDobitnicima su nagrade uručili Ana Brnabić, ministar državne uprave i lokalne samouprave, Kajl Skat, ambasador Sjedinjenih Američkih Država u Srbiji i Oskar Benedikt, zamenik šefa Delegacije EU u Srbiji.\nZaposleni u Trag fondaciji\nDobitnik glavne nagrade za doprinos na nacionalnom nivou je kompanija Hemofarm. Za doprinos lokalnoj zajednici u kojoj kompanija posluje nagradu je dobio KPMG, a nagrada za dugoročno partnerstvo poslovnog i neprofitnog sektora dodeljena je Telekomu Srbija. Yumis iz Niša dobitnik je nagrade u kategoriji malo i srednje preduzeće, dok je nagradu za individualni doprinos filantropiji dobio Hido Muratović, dobrotvor iz Novog Pazara. Dobitnici specijalnih nagrada su Ljiljana Nedeljković, predsednica i osnivač Udruženja žena „Višnja“, Erste banka i kompanija Ringier Axel Springer.\nDetaljnije o nagrađenim inicijativama:\nRonald Zeliger i Ana Brnabić: Hemofarm je dobio glavnu nagrada za doprinos kompanije na nacionalnom nivou\nHemofarm Vršac za kampanju „Najvažniji poziv u životu“, koju sprovodi u saradnji sa Ministarstvom zdravlja Republike Srbije. Cilj ove kampanje je da utiče na podizanje svesti građana o značaju doniranja i transplantacije organa, stvaranje pozitivnog odnosa prema donošenju novog zakona o transplantaciji i povećanje broja donora u Srbiji.\nKPMG dobio je nagradu VIRTUS za doprinos lokalnoj zajednici u kojoj kompanija posluje\nKPMG iz Beograda za donacije u novcu i volonterskom radu zaposlenih, akcije “Zelena četvorka”, uređenje Doma “Drinka Pavlović” i prikupljanje novogodišnjih paketića za decu iz Niša i Obrenovca. Svojim donacijama KPMG je pomogao BELhospice, KEC MNRO, Fondaciju Nataša Kovačević, kao i druga udruženja i talentovane pojedince.\nYumis d.o.o. iz Niša za finansijsku podršku lokalnoj zajednici u iznosu od gotovo 900.000 dinara u prethodnih godinu dana. Ova podrška je upućena sportskim udruženjima za obnovu sportskih hala i nabavku sportske opreme, Univerzitetu u Nišu za podršku naučno – istraživačkim projektima, odredu izviđača i različitim kulturnim manifestacijama. Yumis je obezbedio donacije u robi Udruženju samohranih majki, NURDOR-u, domovima zdravlja, domovima za smeštaj starih lica i udruženjima osoba sa invaliditeom. Ovo preduzeće je bilo aktivno i na polju obrazovanja, kroz organizovanje programa stručne prakse iz oblasti prodaje, marketinga, finansija i zaštite životne za učenike srednjih škola i studente svih nivoa studija.\nTelekomu Srbija uručena je nagrada za dugoročno partnerstvo između poslovnog i neprofitnog sektora\nTelekom Srbija ad za svoje jedanaestogodišnje partnerstvo sa Nacionalnom dečjom linijom NADEL 116111 – telefonskim besplatnim savetovalištem za svu decu u Srbiji u vidu finansijske podrške, donirajući servise, opremu, kao i besplatnu on-call tehničku podršku 24 sata dnevno.\nHido Muratović, dobrotvor iz Novog Pazara, poznatiji kao „čovek koji pronalazi zaboravljene duše“. Hido je nagrađen za pomoć u novcu, hrani, odeći i obući, lekovima, beloj tehnici kojima je podržao sedam porodica iz okoline Novog Pazara u prethodnoj godini. Hido se već više od trideset godina bavi humanitarnim radom i najponosniji je na činjenicu da je, tokom svog dugogodišnjeg filantropskog angažovanja i uz pomoć dobrih ljudi, uspeo da izgradi 30 kuća i da u bar još toliko dovede struju.\nLjiljana Nedeljković, predsednica i osnivač Udruženja žena „Višnja“ u Grgurevcima, za doprinos razvoju svoje lokalne zajednice u vidu organizacije radnih akcija za uređenje sela, adaptacije vrtića, nabavke paketića za predškolsku decu, organizacije dečjih ekskurzija i kulturnog programa za meštane, kao i podsticanje ženskog aktivizma u svom selu.\nErste banka Novi Sad za pokretanje donatorske platforme Superste.net sa ciljem da se program donacija namenjen organizacijama i mladim pojedincima za inovativne ideje iz oblasti kulture, umetnosti i obrazovanja modernizuje i učini transparentnijim. Nakon onlajn prijave, učesnici prolaze kroz radionice, vebinare, mentorske sesije, tokom kojih stiču razna praktična znanja i unapređuju projektne ideje. Pobednici se biraju kroz javno glasanje na platformi i društvenim mrežama, ali i odlukom žirija. Kroz faze programa Klub Superste i Centrifuga u prethodnoj godini podržana su 22 projekta u vrednosti od 7.2 miliona dinara.\nSpecijalna nagrada za iniciranje, podršku i promociju akcije „Srce za decu“\nRingier Axel Springer za iniciranje, podršku i promociju akcije „Srce za decu“u okviru koje su, kroz više humanitarnih akcija, obezbeđeni uslovi za bolji život preko 400 mališana. Tokom sprovođenja akcije, kompanija je svakodnevno informisala javnost o inicijativama koje mogu podržati i rezultatima kampanje čime je podstakla davanja za opšte dobro i unapredila poverenje i motivaciju građana da se u ovoj oblasti angažuju. Tokom tri godine od osnivanja Blic fondacije i pokretanja akcije, kompanija je prikupila više od 89 miliona dinara za filantropske inicijative a u prethodnom periodu se i posebno angažovala na rešavanju stambenih i egzistencijalnih pitanja za ugrožene porodice, opremanju porodilišta i renoviranju odeljenja bolnica u Srbiji.


Povremena obustava saobraćaja 02.06.2010. godine u Sarajevu - SIPA.GOV.BA\nPovremena obustava saobraćaja 02.06.2010. godine u Sarajevu\nZbog skupa „EU - Zapadni Balkan“, koji će se 02.06.2010. godine održati u Sarajevu, saobraćaj u ulicama Vrbanja, Zmaja od Bosne, M. Fadila Pašića, Koste Hermana, kao i na saobraćajnicama koje se nalaze u blizini hotela Evropa i Holiday Inn, pomenutog dana, u periodu od 08,00 do 17,00 sati, bit će povremeno i kratko obustavljen.\nSkup „EU-Zapadni Balkan“ u Sarajevu se održava na inicijativu Španije koja predsjedava Evropskom unijom, a prisustvovat će mu veliki broj ministara vanjskih poslova, visokopozicioniranih čelnika EU, SAD-a, Ruske Federacije, Turske, predstavnici međunarodnih organizacija, te mnogi drugi zvaničnici.\nImajući u vidu značaj skupa, ne samo za BiH, nego i za cijeli Zapadni Balkan, molimo građane za razumijevanje i uvažavanje uputa, mjera i aktivnosti koje će policijske agencije, na čelu sa Državnom agencijom za istrage i zaštitu (SIPA), preduzeti kako bi se pomenuti skup održao sigurno.


Imajući u vidu pogoršanu epidemiološku situaciju izazvanu virusom COVID-19, odbor 49. Filmskog festivala u Sopotu – SOFEST i izvršni producent, Centar beogradskih festivala CEBEF, doneli su odluku da se odloži održavanje ovogodišnjeg izdanja manifestacije, planirano za termin od 7. do 11. jula ove godine u Centru za kulturu Sopot. Manifestacija će se održati kada epidemiološka situacija bude povoljnija, o čemu će javnost biti naknadno obaveštena. Filmski festival u Sopotu tradicionalno okuplja veliki broj zainteresovane lokalne publike ali i gostiju iz cele Srbije. Prepoznatljiv je po svečanoj festivalskoj atmosferi koja traje od otvaranja, tokom svih dana programa, do večeri proglašenja pobednika. Filmski stvaraoci rado se odazivaju pozivu organizatora i druženju sa stanovnicima Sopota.\nStrana 14 od 628


Jedna od najpoznatijih operskih kuća u Evropi, Opera Liceu u Barseloni je nakon više od tri meseca ponovo otvorila svoja vrata. Ipak, posetiocima prvog koncerta nisu bile potrebne ni maske ni rukavice, a ni fizička distanca, jer su im publiku predstavljale biljke.\nKoncert je održan dan nakon što je Španija ukinula vanredno stanje koje je bilo uvedeno da bi se zaustavilo širenje koronavirusa.\nOrganizator koncerta i umetnički direktor Liceua, Viktor Garsia de Gomar, objasnio je da je svrha koncerta da podstakne ljude na razmišljanje o apsurdnom stanju u kom su se zatekli za vreme izolacije, kada su postali „publika lišena statusa publike”.\nTako su prvu publiku u ovoj katalonskoj operskoj kući nakon ublažavanja restriktivnih mera činile 2.292 biljaka.\nCilj je bio podsetiti na vrednost muzike, umetnosti i prirode.\nSve biljke biće donirane zdravstvenim radnicima u znak zahvalnosti zbog toga što su radili tokom najtežih meseci epidemije.\nŠestominutni koncert se prenosio uživo putem Jutjuba, a održali su ga članovi gudačkog kvarteta koji su izveli Pučinijevu elegiju „Hrizanteme”.\nPre i nakon izvođenja muzičari su se poklonili „publici”.